text: 1Diospa chuya wasinpi Jesus yalalcamul liyta allaycuyaptinmi, yaćhapacünincuna aśhuycälil nipäcula “Licay, cay wasi maynu sumä-sumämi caculläñä” nil. 2Niptinmi: “Cayta licayalcanquimá. Rasunpa cay caśhancäćhu licachillapäpis manamá juc lumillapis caycun'achu. Lluymi pampaman muyun'a” nila. 3Ñä Ulibus ulüman ćhaycälil Jesus täcuyaptinmi, yaćhapacünincuna aśhuycälil nipäcula: “Niycälimay-ari ¿imaymi chay lulacacun'a? Cutimunayquipä ñatac cay timpup camacaynin ji'acaycayämuptin ¿ima siñalcunam śhamun'a?” nil. 4Niptinmi Jesus nila: “Yan'al-lätac pipis ingañapäcuśhunquiman. 5Ya'atucul achca śhapämulmi ‘Ya'am Caćhaśhan Salbacüca cayá’ nil achca nunacunacta pantachin'a. 6Ñatac wicćhüpis cayćhüpis gïrrash nïcunacta uyalipäcul ama manchaculcaychu. Chaycuna pasananmi yaćhacun masqui manalä camacayca cayaptinpis. 7Chaynütacmi chaypá nasyuncunapis malcacunapis gïrranaculcan'a. Chaynütacmi mayćhu chayćhüpis micuy wanacunapis ishyaycunapis śhaśhaycunapis cacun'a. 8Lluy caycuna ñacaycunap allaycuyllanlämi. 9“Chayćhu ya'a-laycumá supay-apachipäcuśhunayquipä ćhïnipapäcuśhunayquipä wañuchipäcuśhunayquipäpis ćhulaycapäcuśhunqui. 10Chay timpućhümi achca ipanchapäman'a. Chaymi quiquin-pulacuna ćhïninaculcan'a, jitaycanaculcan'a. 11Yan'al willacütucücuna licalilcamulmi achca nunacta pantachin'a. 12Ancha-anchap mana allin lulaycunallaña timpuyaptinmi, lluy nunacunapapis śhun'un lumiyalpuyan'aña. 13Wañuycäcama tacyaycücämi ichá salbacun'a. 14Caypa allin willacuyninmi jinantin pachäman willaycuśha can'a lluy nunacuna lisipäcunanpä. Chaylämi cäraycunan muyunca śhamun'a. 15“¿Manachun willacünin Daniel isquirbila chay Sumä Millachicüman Muyuchïcäpi? Chayurá cayta lïgïcunaca, sumäta tantiapäcuy. Chay Millachicüca Diospa chuya wasinćhu licalimuptinmi, Judea-lädućhu yaćhäcunaca juclla ayipäcunan ulucunäman. 17Chaynütac wasinpa altuśhninćhu cäcunaca imallanta juluycunallanpäpis timpu manañam can'añachu. 18Ćhaclanćhu cäcunäpis müdanallanta juntulcü cutipämunallanpäpis timpu manañatacmi can'añachu. 19¡Maynu llaquićh can'a patayu walmicunäpä, chaynütac wawinta ñuñücunäpä! 20Chaycuna tamya timpućhu nï ima warda muyunćhüpis pasananpä Diosta ruygaculcay. 21Cay sumä ñacaycunänu'a cay pachap allaycuyninpïpis manam pasalachu, nïtacmi can'atacchu. 22Chay timpucta Tayta Dios mana mirmachiptin'a manaćh mayanpis salbaculcanmanchu; ñatac japächacuśhancuna-laycum mirmaycachin'a. 23“Chay timpu mayanpis ‘¡Licay! ¡Diospa Salbacüca cayäñä wicćhümi, cayćhümi!’ nil nipäcuśhuptiquilätac, quiriyalcanquiman. 24Rasunpa salbacütucücuna willacütucücuna śhalcapämulmi imaymana milagrucunacta lulapäcul Diospa aclacuśhancunätapis atipayänülä pantachiyta jicutapäcun'a. 25Ñam yaćhaycachishaña cayalcanqui. 26“Chaymi masqui ‘Salbacüca wic ulućhümi cayan’ nipäcuśhuptiquipis ama lipäcuychu. ‘Cayćhümi pacalayan’ nil nipäcuśhuptiquipis ama quiripäcuychu. 27Aśhwanpa ya'a Rasun Nunap Chulinca cutimuptí inti yalamunanpi aśhta inti ji'alpunancama, sumä wacli uyaypa camalämuśhancänümá can'a. 28Maynümi aycha captin uyaypa wisculcuna muyupäcun; chaynümi amcunapäpis uyaypatac can'a. 29Chay sumä ñacay timpuca pasalcullaptinmi intica wañun'a; quillapis manañam acchin'achu; uyllurcunapis lluyñam palpatityamun'a; janay pachäćhu lluy cäcunäpis śhaśhalin'am. 30“Chayćhümi ya'a Rasun Nunap Chulinca janay pachäćhu camalacamuśhä. Jinaptïmi intiru malcacuna pucutay jananćhu altuman juluycuśha sumä munayniyu ya'acta cutiyämüta licapämal awćhuyllaman camapäcun'a. 31Jinaptinmi anjilnïcunacta caćhamuśha juc curnitilla sumä-sumä tucalpamuyćhu jinantin pachäpi llapa aclaśha nunäcunacta juntuchimunäpä aśhta sïlup sapinćhu cäcunätapis. 32“Yaćhapäcuy-ari lanta tantiachimäśhallanchictapis. Pallaynincunaćhu chillquilimuptinmi tamya timpumanña ćhaycuśhanchicta tantianchic. 33Chaynu-ari lluy caycuna pasaśhanta licapäcul'a janayquićhüña timpuca caśhanta yaćhapäcuy. 34Rasunpa lluy caycuna pasan'a manaläpis cay timpu nunacunaca camacaptinlämi. 35Cay pachäwan janay pachäćhu licaśhallanchiccuna camacällam. Ya'ap nishäcunañatacmi ichá wiñay simpripä caycü. 36“Ñatac chay śhamuná ürätam ichá nï pipis yaćhanchu. Manam quiquïpis nïtac anjilcunapis sinu'a Taytallämi yaćhan. 37Ya'a Rasun Nunap Chulincäpa cutimuyní can'a Noé timpućhu pasaśhannümi. 38Manaläpis chay tamya fisyu ćhämuptinlämi llapa nunapis upyayllacta, casaracuycunallacta, fistacunallacta jawca lulaculcäla aśhta Noé barcunman yaycunancama. 39Chaynu mana imallactapis tantiaculcaptinmi tamya fisyu chalälun. Chaynümi ya'a Rasun Nunap Chulinca cutimuptïpis pasan'a. 40Chaypun masqui ishcay nuna ćhaclaćhu cayalcaptinpis jucninmi puśhacuśha can'a, jucninñatacmi caćhaycuśha can'a. 41Chaynütacmi ishcay walmicuna a'ayalcaptinpis jucnin puśhacuśha can'a, juccäñatacmi caćhaycuśha can'a. 42“Chayurá musyat-musyatlla capäcuy; manamá imay üra cutimunäta yaćhapäcunquichu. 43Maynümi wasiyüca suwanan üräta yaćhayalñá, mana jawcachu puñucun, aśhwanpam listuña täpayan mana suwachicunanpä. 44Chaynümá licchat-licchat capäcunayqui. Ya'a Rasun Nunap Chulinca mana imapis ucuśhayqui üram śhamuśhä. 45“Chayurá capäcuy chalapacuna yaćhay-sapa tantiayniyu uyway nunanuy. Caynu nunactamá ‘cay wasïpi incargacuy’ nil maquinman ćhulaycunman lluy nunantapis ürallanćhu micachinanpä. 46Cushisha cachun imam chalapacuśhanmannuy lulayäta talïluptin'a. 47Paytamá duyñun lluy cänintapis licaycunanpä maquinman ćhulaycun'a. 48Yan'al-lätac chaynu mana allin śhun'uyu nunan ‘canan imayläćha cutimun'a’ nilcul uyway-masincunacta ñacachiyta allacuycunman. Jinal munaśhanta lulal upyacunman micucunman wasictapis lluy un'aycul ima. 50Rasunpa duyñun un'aypi mana pinsaśhan üra ćhämul, ¿imanälun'aćh? 51Sumä lawćhayculćhá ishcay cära mana chalapacücunap laśhćhunman ćhaycälichin'a. Chayćhüćha awćhupäcul quiluctapis lawćhićhicyachipäcun'a.


c: text/html

text: 1Kriyiq masiykuna, nuqa Juanmi kriyiqkunapa rikaqnin kar, qamkunata Dyus akrar paypana kanaykillapapaq nishushallapa katinmi iskribishunillapa. Chaqa Jesucristupi allita kriyishaykillaparayku mana qunqashurllapa, kusalata qamkunapaq yarpukuni. Piru manami nuqalachu chaynuqa yarpushuni, ashwanmi tukuyla chiqap kaq Amitunchikpi kriyiqkunaqa qamkunapaqqa kusalata yarpunllapa. 2Chaymi nishaykillapa: Qamkunapaqqami kusalata yarpuni chiqap kaq, Jesucristuta kay shunquyllapapi purichiq kar. Chaqa chay chiqap kaqqami, mana uk ratulapaqchu nuqanchikkunawanqa, ashwanmi tukuy tyimpupaqna. 3Chaymi kananqa maƱakuni qamkunapaq Taytanchik Dyus, Wamran Jesucristuwan pulla kusalata yanapar, llakipar ima kusala shumaqta kawsachishunanllapapaq. Chaynuqami chay chiqap kaqlapina kar, llakipanakur imana kawsanaykillapapaq. 4Piru kananqami nuqaqa kusalata aligriyani. Chaqa qamkunamanta kriyiq masikikunatami tarisha kani, qamkuna yupaylla Dyus munashannulla, chiqap kaqta rurar kawsaqllapata. 5Chaymi munashay kriyiq masiykuna, kananqa rugashunillapa ukninchikllapa ukninchikllapa kusalata llakipanakur ima kawsanallapapaq. Piru kaynu nishurllapaqa, manami uk mushuq mantakuyta imachu iskribishuyanillapa. Ashwanmi kay willashuyashayllapataqa unaymanta-pacha Jesucristuqa nimashanchikllapallana karan. 6Chaqa Taytanchik Dyus mantakushankunaqami intrachimanchikllapa llakipanakur ima kawsanallapapaq nir. Chaymi chay mantakuykunata puntamanta-pacha intrakashaykillapanulla uknikillapa uknikillapa llakipanakur ima kawsanaykillapapaqna kankillapa. 7Kriyiq masiykuna, allitami intrakayllapa, kananmi achka mana allinta yach'achikuqkuna rikarimushallapa. Chaymi paykunaqa kaynu yach'achikunllapa: "Jesucristuqami Dyusmantaqa mana nuqanchikkuna yupay kwirpuyjunchu shamusha" nir llullachikur yach'achikunllapa. Chaymi nishaykillapa: Mayqanpis chaynu nir yach'achikutinqa yach'ankillapana wakqa mana chiqap yach'achikuq kar Jesucristupaqa kuntran nir. 8Chayraykumi allita kuytakankillapa. Chaqa imanupiqakish chay mana allin yach'achikuqkunata kasur, Jesucristumanta imata karanlata aypanaykillapapaq karan chayta mana aypatkillapachu. Ashwanmi ima rurayashaykillapapiqa Jesucristupi yarpur rurayllapa. 9Chaqa mayqanpis Jesucristo yach'achikushanmanta ukmanta yach'achikuqqami mana Dyusmantachu yach'achikuyan, chaynulla Dyuswan kaytapis mana puytiyanchu. Piru mayqanpis Jesucristupaq yach'achikuqqami, Taytanchik Dyuswan pulla kar, Wamran Jesucristuwanpis pulla kawsayta puytin. 10Chaymi nishaykillapa: Mayqan wasikillapaman ch'ar Jesucristupa kuntran kar, mana Dyus nishannu yach'achishuqllapa qallaritinqa amami samachinkillapalamapischu wasikillapapiqa. 11Chaqa mayqanpis chay mana allinta yach'achikuqta wasinpi samachiqqami, ashwan chay mana allin yach'achikuyashanpi yanapaq yupayna. 12Kriyiq masiykuna, kanmi masraq willar ima animachishunayllapapaq. Piru manami munanichu kay kartayllapi iskribir ima willashunayllapapaqqa. Ashwanmi Dyus munatinqa mana tardarchu rikashuqllapa shamuyta yarpuni. Chaymi chaypi tantanakur ukninchikllapa ukninchikllapa kusalata aligriyanallapapaq. 13Chaynullami kaymantapis chay qamkunata yupay, Tayta Dyus akrashan kriyiqkunapis, qamkunapaq saluduta kach'amun. Chaynumi kanqa.

robotstxt: allowed

filter: keep


text: 1Kayqa Jesucristoj ñawpa tatasnimpa mirayninmanta libro. Jesusqa karqa Davidpa ayllunmanta, Abrahampa ayllunmantawan. 2Abrahamqa Isaacpa tatan karqa, Isaactaj Jacobpata. Jacobtaj Judajta, wawqesnimpatawan tatanku karqa. 3Judaqa Farespata, Zarajtawan tatanku karqa, mamankutaj Tamar karqa; Farestaj Esrompata tatan karqa, Esromtaj Arampata. 4Aramqa Aminadabpa tatan karqa, Aminadabtaj Naasonpata, Naasontaj Salmonpata. 5Salmonqa Boozpa tatan karqa, Boozpa mamantaj Rahab karqa. Booztaj Obedpa tatan karqa, mamantaj Rut, Obedtaj Isaipata tatan karqa. 6Isaíqa rey Davidpa tatan karqa. Rey Davidtaj Salomonpa tatan karqa, Uriaspa warmin ñawpajta karqa, chay warmitaj Salomonpa maman karqa. 7Salomonqa Roboampa tatan karqa, Roboamtaj Abiaspata, Abiastaj Asajta. 8Asaqa Josafatpa tatan karqa, Josafattaj Jorampata, Joramtaj Uziaspata. 9Uziasqa Jotampa tatan karqa, Jotamtaj Ajazpata, Ajaztaj Ezequiaspata tatan karqa. 10Ezequiasqa Manasespa tatan karqa, Manasestaj Amonpata, Amontaj Josiaspata. 11Josiasqa Jeconiaspa tatan karqa, wawqesnimpatawan, israelitas Babiloniaman presos apasqa kashajtinku. 12Babiloniaman risqankumantaña Jeconiasqa Salatielpa tatan karqa, Salatieltaj Zorobabelpata. 13Zorobabelqa Abiudpa tatan karqa, Abiudtaj Eliaquimpata, paytaj Azorpa tatan karqa. 14Azorqa Sadocpa tatan karqa, Sadoctaj Aquimpata, Aquimtaj Eliudpata. 15Eliudqa Eleazarpa tatan karqa, Eleazartaj Matanpata, Matantaj Jacobpata. 16Jacobqa Josejpa tatan karqa, Josetaj Mariajpa qosan, Mariataj Jesuspa maman karqa, Cristo sutichasqajta. 17Ajinamanta, Abrahammanta Davidkama chunka tawayoj miraykuna karqa. Davidmantapacha israelitas Babiloniaman presos apachikusqankukama, chunka tawayoj miraykuna karqa. Chaymantataj Cristokama waj chunka tawayoj miraykuna kallarqataj. 18Jesucristoj nacesqan kay jina karqa: María mamanqa mañaqasqa karqa Josewan casarakunampaj. Manaraj khuska tiyakushajtinkutaj, Mariaqa wijsallisqa rikhurerqa Espíritu Santoj atiyninwan. 19José qosanqa cheqan runa kaspa, María warminta mana p'enqaypi rikhurichinanrayku, pakayllamanta saqerpayayta munasharqa. 20Kay imapi José yuyashajtintaj, Señorpa angelnin payman mosqoypi rikhurispa, nerqa: José, Davidpa ayllunmanta kaj, ama manchachikuychu. María warmiykita jap'ikapullay, imaraykuchus paypi kaj wawaqa Espíritu Santomantamin. 21María uj qhari wawata nacechikojtin, chay wawata sutichanki Jesús sutiwan, imaraykuchus Payqa ayllunta salvanqa juchasninmanta, nispa nerqa chay angelqa. 22Kay tukuy ima karqa Señorpa nisqan junt'akunampaj, profetanejta nisqanman jina: 23Uj sipas, qharejpa mana chayasqan, wijsallikonqa, nacechikonqataj uj qhari wawata. Payqa Emanuel sutiwan sutichasqa kanqa. Chay suti niyta munan: Dios noqanchejwan kashan, nispa. 24José puñusqanmanta rijch'arispa, Señorpa angelnimpa kamachisqanman jina ruwarqa, María warmintataj jap'ikaporqa. 25María warminwanqa manaraj casarasqa jinachu tiyakorqa wawata nacechikunankama. Jinataj Joseqa wawataqa Jesús sutiwan suticharqa.


text: 1Chalapacü-masïcuna, amcunaćhu cayal, Diospa śhun'unpänuy imanuy cawsaytapis yaćhachipäculacmi. Chaynümá cawsayalcanqui. Cananñatacmi Jesusninchic-laycu ruygaculcac masta-masta lulanayquipälä. 2Yaćhapäcunquiñamari Jesusninchicpa pudirnin caynïwan imacta yaćhachipäcuśhactapis. 3Chayćhu ¿manachun “Mana juchacullal, mana pulinacullal cawsananchictam Diosninchic munan” nil niyalcac? 4Chaynu captin'a, aychayquita sumä allinta sujitaculcay; 5manamá Diosta nï lisïcunänu munaśhanpa aysachicuyalcäśhancänüchu cayalcanqui. 6Yan'al-lätac jucnin-jucnin nuna-masiquip masanninwan cayal casädu pirdichï capäcunquiman. Nipäcuśhac-yupaypis chaynu nunactá Diosninchicmi chayman tincüta mućhuycachin'a. 7Diosninchicmari ya'anchictá “Amcunam nuná capäcunqui” nil aclamälanchic, paynuy tuqui mana juchacul cawsanapä. 8Cay yaćhachicuyta jamuyäcá manam nunallap yaćhachicuyllantachu jalutacuyan, sinu'a paynu canapä Chuya Ispiritunta umäninchic Diosninchictam. 9Ñatac cuyanacul yanapänaculcänayquipïtá, manañam nipäcunac canchu. Quiquin Diosninchicmari yaćhayta umälanchicña lluywanpis juc taytap chulinnülla cuyanacul yanapänacunanchicpä. 10Rasunpa cay nishannüshi amcuna lulayalcanqui lluy Macedonia malcacunäćhu cä malca-masiquicunawanpis. Ñatac, chalapacü-masïcuna, caypïpis mas sumä-sumä yanapänaculcänayquitalämi licaycuyta muná. 11Chaynütac lulayniquita caćhaycul matayyacuycul ama puliyalcaychu. Aśhwanpa lulaculcay yaćhachipäcuśhacnüpis mana mañapacuśhtin puliyalcänayquipä. 12Jinaptiquićh mayanman mana uyshuycunayquipis can'añachu, aśhwanpam Diosman mana chalapacü lluy nunacunäpis alawal tuquip licapäcuśhunqui. 13Chalapacü-masïcuna, wañucü chalapacü-masinchiccunapïta yaćhaycälinayquitam muná Diosman mana chalapacücunänuy, wiñay simpri cawsayta mana alcäcunänuy “Manañaćh tincuycuśhäñachu imaypis” nil mana llaquiculcänayquipämari. 14Jesusninchic wañüśhanpi śhalcamuśhanta ampis ya'apis yaćhanchicmi. Chaymi Jesusninchicmanña chalapacuyal wañücunätäpis Diosninchic śhalcachimunanta chalapaculcá. 15Cay nishäcunacá quiquin Jesusninchic niycamäśhanchicnümi. Rasunpa, Jesusninchic cutimul'a manam wañücunäta caćhayculchu ya'anchic cawsäcunätalä puntacta puśhacamäśhun. 16Chaypun altu sïlupi puydï anjil ayalpämuptin, Diospa curnitillan llamadalpämuptin, quiquin Jesusninchicmi ji'alpamun'a. Jinaptinmari wañüśha chalapacücunaca śhalcamun'a. 17Jinamanmi ya'anchic cawsäcunätawan cuscacta Jesus juclla puśhacamäśhun altu pucutay jananćhu lluypis juntunacunapä. Chayćhümi wiñay simpripä paywan cacuśhun. 18Chaymi caycunacta umanchicćhu uywal llapanchicpis cunsuylanacuycunanchic.


text: 1Chaura yapayna jatun püsu cantunçhu Jesús yaçhachicuycaran. Achcaj runa jutucaptin, bütiman jigacurcuran willapäcunanpaj. Runacunam ichanga yacu cantullançhu juturpaycaran. 2Bütipitana Jesús imawanpis tincuchiyllapa tantiyachir, niran: 3Sumaj wiyamay. Juc runash murupacuj aywaran. 4Machiptinshi, waquin muru caminuman çhayasha. Caminuman çhayajta pichuysacunash pashacurcusha. 5Waquin murunash jarapshu allpaman çhayasha. Jarapshu captinshi, juclla wiñacarcamuran. 6Ichanga janallançhu sapin captin, inti rupaptinshi, chaquicäcusha. 7Waquin murunash shata-shataman çhayasha. Shata atayäcurcurshi, muru wiñamujtapis jarwashtärachisha. Chayshi wiñarsi, mana wayushanachu. 8Waquin murunash alli allpaman çhayasha. Sumajshi wayusha. Waquin juc murullapitash wayusha quimsa çhuncata (30); waquinshi sujta çhuncata (60); waquinnash paçhacta (100). 9Willapäcuriycur, Jesús niran: Rinriyujmi canqui. Tantiyacunquiman. 10Runacuna aywacuriptin, çhunca ishcaywan purïshijnincunawan waquin jatirajnincuna Jesústa tapuran: Tincuchiypa willapäcushayquita mä, tantiyachimay nir. 11Jesúsna niran: Jamcunata mayna tantiyachishcaj: Maquinçhu cawananchipaj Tayta Diosninchi shuyaraycämanchi nir. Mana wiyacujcunatam ichanga tincuchiyllapa tantiyachï. 12Tayta Diosninchipa shiminçhu nin: Ricaycarpis, ñawiynaj-tucun. Wiyaycarpis, rinriynaj-tucun. Shimïta wasguiptinga, jucha aparicushantapis Tayta Diosninchi mana jungangachu. 13Chaypita Jesús niran: Jamcunapis, ¿manachu tantiyanqui tincuchiypa willapäcushäta? Mana tantiyaycarga, ¿imanuyparaj llapan willapäcushäcunata tantiyanqui? 14Murupacuj murushan Tayta Diosninchipa shiminwan tincun. 15Caminuman muru shicwashan-jina shimin achcaj runaman çhayan. Ichanga wiyashantapis Supay juclla jungaycachin. 16Jarapshu allpaman muru shicwashan-jina shimin waquin runaman çhayan. Shiminta wiyar, cushishalla çhasquicun. 17Ichanga jarapshu çhacraçhu mana sapichashan-jina shungunmanpis mana çhayanchu. Chaymi runa ñacayman çhayar, Tayta Diosninchita wiyacushan-janan jaticaçhar ushyaptin, juclla jungaycun. 18Shata-shataman murushan-jina shimin waquin runaman çhayan. Shiminta wiyarpis 19chapa mana pishiptin, Tayta Diosninchipa shimin nishannuylla mana cawanchu. Imapäpis alläpa yarpaçhacur, rïcuyayllata ashir, shungun munashallanta ashir, tincupacan. 20Alli allpaman murushan-jina shimin waquin runaman çhayan. Paycuna shiminta wiyar, llapan shungunwanmi çhasquicun. Juc muru alli wayur, quimsa çhuncata (30), sujta çhuncata (60), paçhacta (100) juc shicshillaçhu wayushan-jina Tayta Diosninchipa shimin nishallanta rurar cawan. 21Yapaypis tincuchiypa Jesús niran: Achquita ratarcachir, pipis manash manca rurinman, cäma çhaquinman çhuranmanchu. Manchäga patacmanshi çhuran llapanta achicyänanpaj. 22Sumaj tantiyacunquiman. Runacuna shungullançhu pacarächishanpis mayacanga. Imata yarpashanpis unayllata musyacanga. 23Rinriyujmi canqui. Tantiyacunquiman. 24Canan willapashäta sumaj tantiyacunquiman. Tantiyacushayquiman-tupu Tayta Diosninchipis tantiyachishunquipaj. Sumaj-sumaj tantiyachishunquipaj. 25Chaymi wiyacuptin, pitapis Tayta Diosninchi sumaj tantiyachinga. Mana wiyacujcunatam ichanga, ichicllata tantiyashallantapis jungaycachinga. 26Yapay Jesús niran: Tayta Diosninchipa maquinçhu juyaypita tantiyacushun. Juc runash çhacraman muruta mururan. 27Murushanpita pashtamur, wiñamun. Runa pagaspa puñurpis, junajpa riccharpis, muruta manash pashtachimunmanchu. Manash wiñachimunmanpishchu. Imanuy pashtashantapis, wiñamushantapis manash musyanchu. 28Allpalla pashtachimun. Tullunta wiñachin. Shicshichin. Puguchin. 29Puguptinna: Murushäpa wawanta shuntashäna nir rutun. 30Yapay tincuchiypa willapäcur, Jesús niran: ¿Imawanraj Tayta Diosninchipa maquinçhu cawajcunata tincuchishuwan? ¿Imawan tincuchiyparaj tantiyacushuwan? 31Paypa maquinçhu cawajcuna ñäpus muruwan tincun. Chay muruga llapan murupitapis mas acapallash. 32Muruptinshi ichanga, wirtaçhu sumaj wiñan. Waquin jaçhacunapitasi atayayta llallin. Callapancunapis ata captin, pichuysacuna llantucushpan jishucärin. 33Runacuna sumaj tantiyacunanpaj imawanpis tincuchiyllapa Jesús willapäcuran. 34Imatapis tincuchiyllapa tantiyachicuj. Jinalla mana tantiyachijchu. Purïshijnincunatam ichanga yatalla sumaj tantiyachiran. 35Chay junajlla pacha chacanaycaptin, purïshijnincunata Jesús niran: Yacu püsuta chimpashun. 36Chaynuy niptin, runacunata: Aywallä nir bütiwan Jesústa apacuran. Waquin büticunapis jipanta aywaran. 37Aywarcaycaptin, shucucuy wayra ricacamuran. Yacuna büchiypa-büchir bütiman yaycuycaran. 38Jesúsmi ichanga jipaman aywaycur jawanacurcur, puñucash caycaran. Chaura purïshijnincuna juyupa mancharir, Jesústa ricchachiran: Tayta, yacuman challpucaycanchina. ¿Manachu imasi jucunqui? nir. 39Chaura riccharir, wayratawan yacuta piñacur Jesús niran: Çhawayna. Ama büchiypa-büchiynachu. Chaura wayra çhawacäcuran. Yacupis puñucäcuran. 40Purïshijnincunatana niran: ¿Imanirtaj mancharish carcaycanqui? ¿Tayta Diosninchipa maquinçhu cawashanchita manachu yupachicunqui? 41Paycunana juyupa mancharishpan quiquin-pura tapunacäriran: ¿Piraj cay runa? Piñacuriptin, shucucuy wayra çhawacäcun. Yacupis puñucäcun nir.


text: 1Chasna acpi imasata rimashun. Yaya Dios ali llaquishcata mas ricuchingahuaca juchata ranata catishunzhu. 2Mana chasna yuyarinachanchi. Ñáa ñucanchi juchata mana rangahua huañushcacuinta manchi. Chasna ashaga mana juchata ranata causanachanchi. 3Manachu yachanguichi tucui ñucanchi Jesucristo shutihuan bautisarishcaibiga paihuan shuc aichalla tucushcanchi, chasna pai huañushcacuinta ñucanchi juchata mana rangahuaca huañushcanchi. 4Ñáucanchi bautisarishcaibi Jesucristohuan pambashcacuinta tucuranchi. Chasna tucusha Yaya Dios paihua ushaihuan Jesucristota huañushcamanda cuti causachishcacuinta ñucanchihuas mushuc yuyaihuan causanata ushanchimi. 5Caicuinta man: Jesucristo huañushcaibi ñucanchihuas huañushcacuinta paihuan shuglla tucunchi. Ñáa Jesucristo cuti causarishcamanda ñucanchihuas paihuan shuglla asha cuti causarishcacuinta tucushcanchi. 6Chasnallata maspas yachanchimi Jesucristo cruspi huañucpimi ñucanchi juchata rana munaigunata cruspi huanchishcacuinta tucura jucha ima mas ñucanchita mandaitucungahua. 7Yachanchi shuc huañushca runaga jucha rana yuyaimanda ña lugaryashca man. 8Ñáa Cristohuan huañushca asha paihuan pariu causangaraushcatami quirinchi. 9Cristo huañusha cuti causarishcamandami mana cuti huañungaraushcata yachanchi. Huañuiga paita mana huanchinata ushanzhu. 10Cristo tucuigunahua juchata tucuchingahua shuc cutinllami huañura, pai causarishami cunanga Yaya Diosta balichishami causaun. 11Chicuinta cangunahuas jucha yuyai shamucpi huañushcacuinta mana juchata rac runa nisha yuyarichi. Astahuanbas ñucanchi Señor Jesucristohuan shuglla asha, Diosta balichingahua causac runa manchi nisha yuyarichi. 12Chasna yuyarisha camba huañuna aichaibi ima uras jucha yuyaiga ama canda mandachun camba aicha mana ali munaigunata rangahua. 13Chasnallata camba yuyaita camba munaitas camba aichatas juchata rangahua ama saquinguichu. Astahuanbas huañushcamanda cuti causaric runacuinta shuc cumbirasha cushcashina camba yuyaita munaitas aichatas Diosma cui aligunata rangahua. 14Ñáa chi mandashcagunata cadsushcamandami mana quishpichishca anguichi astahuanbas Dios yapa llaquishcamandami quishpichishca manguichi. Chasna acpi jucha munaiga cangunata ña mana mandangachu. 15Cunanga imata rashun. Dios ñucanchita llaquisha quishpichishcamandami chi mandashca shimimanda llushpirishca asha juchata rasha causashunzhu. Mana. Mana chasna yuyarinachan. 16Manachu yachanguichi maicanda can cadsucpi chi can cadsushcaga camba amu tucunga. Jucha mandashcata cadsushaga jucha mandaitucunguichi, chasna purisha huañushcai huiñai huiñaigama chingaringuichimi. Astahuanbas Diosta cadsushaga paihua ali causaita charinguichimi. 17Canguna ñaupa uras jucha mandaitucushallata Cristomanda yachachishcata uyashami shungumanda quirishami catishcanguichi. Chimanda Diosta pagrachu nini. 18Canguna chasna quirisha catisha jucha mandanamanda lugaryachishcanguichimi. Cunanga Dios mandaitucushcanguichimi alita rangahua. 19Amumandas, mandashca runamandas rimauni canguna caita ali yachanauchun nisha. Ñáaupa uras canguna aichata saquishcanguichi juchatas jiridsa yuyaitas yapa mana alita rangahua. Cunanga camba yuyaita munaitas aichatas Diosma cusha saquina manguichi paita cadsusha alita causangahua. 20Canguna jucha mandashca causashcai, ali causanata mana yuyariranguichichu. 21Chasna mana alita rasha ima aligunata japiranguichichu? Mana. Chi ñaupa mana alita rashcata yuyarisha cunan pingaringuichimi. Juchata catisha purinaga huañusha huiñai chingarinami. 22Cunanga juchata ranamanda llushpichishca asha Diosta cadsuc tucushcanguichi. Chasna tucusha Diospacpi ali causaita japishcanguichi. Chita japishaga huiñai causaita charinguichimi. 23Yuyarichi. Juchamanda paganaga huañui man. Astahuanbas Dios llaquisha cushcaga huiñai causaimi ñucanchi Señor Jesucristohuan shuglla tucushcamanda.


text: 1Jesusta chiknik runakuna chay sinchi kamachikukpa wasinmanta llukshirkansapa. Paykunaka Jesusta pusharkansapa romano awtoridar Pilatoman. 2Pilatopi chayachishpankuna Jesustaka chatakurkansapa: —Kay runataka apishkanisapami judiyumasinikunata llullachishpa yachachikuykaptin. Yachachikushka awtoridarkunata ama kasunankunapa. Chaymanta payka tukuy runakunata yachachin romano ashwan sinchi awtoridarninchita kullkita ama pagaranankunapa. Chaymanta riman sielumanta salvakuk sinchi kamachikuk kananta. 3Chashna chatakuptinkunana Pilatoka Jesusta tapurkan: —¿Deveraschu kanki tukuy judiyu runakunapa sinchi kamachikuknin runa? Chashna Pilato tapuptin Jesuska aynirkan: —Ariya ñukami kani. 4Chaypina Pilatoka saserdotekunapa kamachikukninkunata tukuy chay tantanakudu runakunata willarkansapa: —Ñukaka kay runapi mana nima uchata tarinichu. 5Chashna Pilato willaptinna chay chiknik runakunaka ashwan sinchita willarkansapa: —Kay runaka tukuy judiyu runakunata llullachishpa yachachinsapa ama awtoridarkunata kasunaynikunapa. Galilea partipi kallarirkan llullachikuyta. Kunanka kay Judea partipipish sukaman llullachikuykan. 6Sukaman Jesusta chatakuptinkuna Pilatoka tapurkansapa: —¿Ariya payka Galileamanta runachu? 7Chaypina Galileamanta runa kananta rimaptinkuna Pilatoka Jesusta pushachirkan Herodesman. Herodeska Galilea partipi ashwan sinchi awtoridarninkuna karkan. Payka Jerusalenpi fiestakuykarkan. 8Unaytana Herodeska Jesusta riksinayarkan aypa runakuna parlachiptinkuna yachachikuykananta. Chayrayku Jesusta chayachiptinkuna Herodeska sukaman kushikurkan. Sukaman kawanayarkan suk almirana ruranata ruraptin. 9Chaypina Herodeska Jesusta tukuy layata tapurkan. Tapuptinpish Jesuska mana nimata aynirkanchu. 10Saserdotekunapa kamachikukninkuna Moisespa killkadunta yachachikukkunawan Herodespi Jesusta sukaman chatakurkansapa. 11Jesus mana nimata ayniptin Herodeska tukuy soldadunkunawan sukaman asichirkansapa. Ashwanta asichinankunapa kamachikukpa alli llachapanta mudachirkansapa. Chaymanta Herodeska Jesustaka kashkan pushachirkan Pilatoman. 12Herodeska Pilatowan chikninakushpa kawsaksapa. Paykunaka chay diyamantapachana kuyanakurkansapa. 13Jesusta kashkan chayachiptinkuna Pilatoka saserdotekunapa kamachikukninkunata chay llaktapi ansianukunata tantanachirkansapa. 14Paykunata willarkansapa: —Kankunaka kay runata pushamushkankichi ñukapi chatakuk. Willawashkankichi payka tukuy runakunata llullachishpa yachachikuykananta ama awtoridarkunata kasunankunapa. Ñuka allita yachanaynipa ñawpaknikichipi paytaka sukaman tapushkani. Manami nima mana alli rurashkanta tarinichu kankuna willawashkaykichishina. 15Chay awtoridar Herodespish ñukaman kashkan kachamushpa rimashka mana nima mana alli ruranata rurashkanta. Mash allita uyariwaychi. Kay runaka mana nimata rurashkachu ñuka wañuchichinaynipaka. 16Chayrayku soldaduynikunata willasha makanankunapa. Chay washa kacharichisha. 17Pilatoka amañak tukuy wata Paskua fiesta ukun karselmanta suk runata kacharichiyta. Chayrayku munarkan Jesusta kachariyta. 18Jesusta kacharinanpa willaptinkuna chay runakunaka tantalla sinchita rimakushpa willarkansapa: —¡Manami nima layapi munanisapachu Jesusta kacharinaykipa! ¡Wañuchiy! Munanisapa Barrabasta kacharichinaykipa. 19Chay tiempu Barrabaska karselpi karkan awtoridarkunata mana nima kasunayashkanrayku. Chaymanta suk runata wañuchishkanrayku karselpi wichkadu karkan. 20Chaypina Pilatoka sukaman Jesusta kacharinayashpa kashkan willarkansapa kacharichinanpa. 21Chashna Pilato willaptinkuna chay chatakuk runakunaka ashwan sinchita rimakushpa willarkansapa: —¡Kruspi chakatachiy! ¡Kruspi chakatachiy! 22Paykuna sukaman amichiptinkuna kimsaynin kuti Pilatoka kashkan chay runakunataka willarkansapa: —¿Ariya ima mana allitatí rurashka? Ñukaka paypi mana nima uchanta tarinichu wañuchichinaynipa. Chayraykumi mana wañuchichinayanichu. Makachishpalla kacharichisha. 23Chashna Pilato rimaptin chay runakunaka ashwan sinchita rimakushpa willarkansapa: —¡Kruspi chakatachiy! ¡Kruspi chakatachiy! Chashna sinchita rimakushpa amichiptinkuna Pilatoka willashkankunata almitirkansapa. 24Chaypina soldadunkunata willarkansapa Barrabasta kacharinankunapa Jesusta wañuchinankunapa. 25Barrabaska mana kasukuk wañuchikuk runa kaykaptin Pilatoka karselmanta kacharichirkan. Chay chiknik runakunata willarkansapa Jesusta munashkankuna layata ruranankunapa. 26Pilato chayta willaptinkunana soldadukunaka Jesusta pusharkansapa suk kruspi chakatak. Soldadukunaka Jesusta pushaykashpankuna suk runa Simonta apirkansapa Jesuspa washanta krusninta aparinanpa. Chay Simonka Sirene llaktamanta karkan. Payka chakranmanta kutiykarkan. 27Jesusta kruspi chakatak pushaykaptinkuna aypa runakuna katirkansapa. Aypa warmikunapish sukaman llakishpa kaparikushpa wakakuypi katirkansapa. 28Jesuska paykunata chapashpa willarkansapa: —Jerusalenmanta warmikuna, ama ñukaraykuka wakakuychichu. Suk tiempukaman wawaykichiwan tantalla kankuna sukaman padesinaykichi tiyan. Chay padesinaykichita yuyashpaykichi sukaman llakishpa wakakuychi. 29Chay tiempu wawayuk warmikuna rimankasapa: “Mana wawayuk mana ñuñuchikuk warmikuna kushikuychi. Allipaka kankuna mana wawayukchu kankichi.” 30Chay tiempupi tukuy runakuna wañunayashpankuna urkukunata willankasapa urmamushpa nitinankunapa. Lomakunata willankasapa pakanankunapa. 31Ñuka mana uchayuk runa kaykashpa sukaman padesiptini kankunaka uchayuk kashpaykichi ashwanta padesinaykichi tiyan. 32Chaypina soldadukunaka Jesusta kruspi chakatak pushashpankuna ishkay suwa runakunatapish pusharkansapa chakatak. 33Suk lomapi chayashpankuna chay soldadukunaka Jesustaka kruspi chakatarkansapa. Chay ishkay suwa runakunatapish chakatarkansapa suktaka Jesuspa alli ladunpi suktaka lluki ladunpi. Chay lomapa shutin karkan Uma Poto. 34Soldadukuna kruspi chakataptinkunana Jesuska Tata Diosta willarkan: —Tatayni, kay runakunataka perdonaysapa. Paykunaka manami yachansapachu imatami ruraykansapa nishpa. Chaypina chay soldadukunaka Jesuspa llachapankunata pukllashpa patumanakurkansapa. 35Jesus kruspi chakatadu kaptin aypa runakuna kawaykarkansapa. Awtoridarkunapish kawashpankuna asichishpankuna willarkansapa: —Kay runaka aypa runakunata alliyachishkasapa. Deveras Tata Diospa aklladu sielumanta shamudu salvakuk kashpaka kikin salvanakushpa krusmanta urayamuchun. 36Soldadukunapish asichirkansapa. Paykunaka ladunchashpankuna ayak likidu vinuta upyachirkansapa. 37Chaypina soldadukunaka Jesusta asichishpankuna willarkansapa: —Kanka deveras judiyu runakunapa ashwan sinchi kamachikuknin runa kashpaykika kay krusmanta urayamuy. 38Jesuspa uman kuskapi suk killkadu rimarkan: “Kay runaka tukuy judiyu runakunapa sinchi kamachikuknin runami.” 39Chaypina chikan kruspi chakatadu suwa runaka Jesustaka piñayashpa willarkan: —Kanka deveras sielumanta shamudu salvakuk runa kashpaykika kay krusmanta urayay. Urayashpa ñukaykunatapish urayachiwaysapa. 40Chashna chay chakatadu suwa runa piñayaptin chikan kruspi chakatadumasinka willarkan: —Kanpish payshina kruspi chakatadu kaykashpa ¿imapatí chashnaka willanki? ¿Manachu Tata Diostaka manchanki? 41Ñukanchika uchanchiraykumi kay kruspika padesiykanchi. Mana allita rurashpa kawsaptinchi kastigawaykanchisapa. Payka mana nima uchayuk kaykaptin chakatashkasapa. 42Chashna chay chakatadumasinta willashpana Jesusta willarkan: —Jesus, tukuy runakunata kamachikuykashpaykina ñukatapish yuyaway. 43Chaypina Jesuska willarkan: —Allita willayki. Kunanlla ñukawan tantalla sielupi kanki. 44Jesus kruspi chakatadu kaptin rasllana chawpi diyamanta tuta likidu tukumurkan las treskaman. 45Intipish mana nima lusichikurkannachu. Chaypina Tata Diospa wasinpi chay arkanan rakta llachapa chawpinmanta llikikurkan. 46Sukaman tuta likidu tukuptinna Jesuska sinchita rimashpa Tata Diosta willarkan: —¡Tatayni, chaskiwayna! ¡Ñami wañunina! Chashna rimashpana Jesuska wañurkan. 47Jesus wañuptinna romano soldadukunapa kapitanninkuna Tata Diosta alabashpa rimarkan: —Deverasmi kay runaka mana uchayuk kashka. 48Chay aypa runakuna tukuy chay manchana layakunata kawashpankuna sukaman manchakurkansapa. Paykuna sukaman llakishpa kaskunkunata waktaypi wasinkunaman kutirkansapa. 49Chaymanta Jesusta riksikkuna Galileamanta katik warmikunapish karullamanta tukuy layata ruraptinkuna kawaykarkansapa. 50Chaypi tiyarkan Arimatea llaktamanta alli rurak runa Jose. Payka judiyukunapa sinchi kamachikuk runa karkan. Suk diya sinchi kamachikukmasinkuna Jesusta wañuchinankunapa rimaptinkuna Joseka mana munarkanchu. Sukaman shuyaykarkan sinchi kamachikukta Tata Dios kachamunanta. 52Chay Joseka Pilatota rirkan Jesuspa kuerpunta mañak pampak rinanpa. 53Kuerpunta mañak riptin Pilatoka almitirkan pushananpa. Chaypina Joseka krusmanta Jesuspa kuerpunta urayachimurkan. Suk allima yurak likidu sabanaswan wankurkan. Allita wankushpana pusharkan suk rumi aspidu machaypi churak. Chaypi manara niman suk wañuduta churarkansaparachu. 54Jesus wañushkan diya tukuy runakuna prontanakuykarkansapa chay samana diya atun fiestata ruranankunapa. Samanankuna diya ñami kallariykarkanna. 55Galileamanta Jesusta katik warmikunaka allita kawarkansapa maypimi Jesusta churarkansapa nishpa. 56Chay machayta allita kawashpankuna chay warmikunaka wasinkunaman kutirkansapa. Chaypina mishkilla asnak wirakunata rurarkansapa. Chaymanta Tata Diospa kamachikunanta kasushpankuna chay samanankuna diya samarkansapa.


text: 1Chiqaptami nishaykillapa: Mayqanpis kriyiqkunapa rikaqnin kayta munaqqami, kusala allinta rurayta yarpuyan. 2Chaymi chay kriyiqkunapa rikaqninkunaqa tukuywan kusala allin runa kanqa. Chaynu katinmi mana mayqanpis paypaqqa ima mana allintapis rimayanqallapachu. Chayraykumi payqa uk warmipa runanla, tukuy imata munananmantapis tantyakaq, imata rurananpaqpis uk kuti, manaqa ishkay kuti yarpuq kanqa. Chaynullami kanqapis ama sunsunulla puriq runa, mayqantapis wasinpi samachiq, listu yach'achikunanpaq ima. 3Amami mach'aq, chaynulla maqanakunanpaq willanakuq imalamapischu kanqa. Ashwanmi kusala llakipakuq, ima katinpis mana das piñakuq ima kanqa. Piru amami qillayta ganananlapaqchu yarpunqa. 4Chaynullami tukuyla wasinpi kaq aylluntapis allita rikayta yach'anqa. Chaymi wamrankunamatapis yach'achinqa kusala kasukuq, rispitakuq ima kananpaq. 5Chaqa uk runa wasinpi kaq ayllunkunata mana shumaqta rikayta yach'aqqa, ¿imanunari Dyuspi kriyiqkunamataqa yach'achinqa shumaqta kawsananpaqqa? 6Chayraykumi kriyiqkunapa rikaqninqa, amami Dyuspi chayraq kriyiq runachu kanqa. Chaqa, imanupiqa Dyuspi chayraq kriyiqta numratinllapamaqa ashwan kusana kani ima nir kusala mana allinpimana rikarinman, imanutaq unaymaqa dyabluqa, Dyusninchikpa naypanpi kusana kayta munar uchakuran chaynu. 7Chaqa kriyiqkunapa rikaqnin runaqami, mana kriyiqkunapaqpis kusala rispitakasha kanqa. Chaynu karqami tukuypa naypanpimapis mana pinqaypaqtaqa tukunqanachu. Chaynulla manami imalapipis dyablu munashannuqa rurayanqalamanapischu. 8Chaynullami chay kriyiqkunata yanapar sirbiqkunapis kaynu kanqa: Kusala rispitakasha runa, ima nishantapis ruraq, mana mach'aq imachu. Chaynulla amami kusalata qillayta imanullapis ganayta yarpuqchu kanqallapa. 9Ashwanmi, kusa allinla yarpuyniyjun kashanrayku, Jesucristupi kriyirlla ima Taytanchik Dyus munashanlata ruraqkuna imana kanqa. 10Piru chaynu kriyiqkunata yanapar sirbinanpaq kaqkunataqami, puntataqa allita rikankillapa, allinchu sirbikunanpaq, manaqachu mana nir. Chaymanta chaynu rikatkillapa kusala allin katinqa chayraqmi akrankillapa sirbikuq kananpaqqa. 11Chaynullami kriyiqkunata yanapar sirbiq warmi kaqkunapis, kusala rispitakasha, mana ukpa washanta rimaq, tukuy imata munananmantapis tantyakaq, imatapis karanta ruraq ima kanqa. 12Piru chay kriyiqkunata yanapar sirbiqkunaqami uk warmipa runanla kanqa. Chaynulla wamrankunata, wasinpi tukuyla kaqkunatapis allita rikayta yach'aq ima. 13Chaqa kriyiqkunata yanapar sirbiqkuna kusa allinlata rurarqami kusala rispitakasha imana kanqa. Chaynu karmi mana imapaq yarpur imamapischu kusala masta animakur ima parlakunqa Jesucristupi kriyishanpaqqa. 14Kriyiq masiy, kay diyakunami watukushuyta yarpusha kani. Piru kay kartatami iskribishuni, 15imanupi tardar mana das ch'amutiyqa, intrakanaykipaq imanumi Dyuspi kriyiqkunaqa shumaqta kawsanchikllapa nir. Chaqa tukuyla kriyiqkunaqami chiqap kawsaq Dyusninchikpa kaqninkuna kar, uk simintu allita shasha yupay paypaq chay chiqap kaqlata maydiyapis intrachikunapaqna kanchikllapa. 16Chaqa chiqaptaqami unayqa Tayta Dyus washamanallapapaq arnimashanchikllapataqa mana intrakaranchikllapachu. Piru kananqami kriyishanchikllaparayku rikasha yupayna allita intrakanchikllapa. Chaqa Jesucristumi kay pachaman shamur uk runa kwirpuyjunpaq tikrakaran. Wanuchitinllapapis Dyuspa Santu Ispiritun yanapatin qashan kawsamur intrachikuran, payqa kusala puytiq nir. Tukuyla angelkunami imakunata ruratinpis rikaran. Kriyiqkuna tukuy intirupi parlakutin, kusa achka runakuna paypi kriyiranllapa. Chaynulla wanushanmanta kawsamurmi riran syiluman Taytanwanna kananpaq.


text:
Sunin pruwinsya
Sunin pruwinsya (kastilla simipi: Provincia de Junín) nisqaqa Piruw mama llaqtap Hunin suyupi huk pruwinsyam. Uma llaqtanqa Hunin llaqtam.
Yuyarina
Allpa saywachi[llamk'apuy | pukyuta llamk'apuy]
- Amachasqa sallqa suyukuna: Utishi mamallaqta parki - Chakamarka willkachasqa ñawpa suyu - Hunin mama llaqta risirwa
- Urqukuna:
- Mayukuna: Ullqumayu
- Quchakuna::
Pulitika Rakiy[llamk'apuy | pukyuta llamk'apuy]
Tawa distritunmi kan:
Simikuna[llamk'apuy | pukyuta llamk'apuy]
Pruwinsyapiqa aswanta kastilla simitam rimanku.
/1 Rimaqkuna: 5 / 5+ wata
/2 Indihina simi: qhichwa simi, aymara simi, ashaninka simi icha huk indihina simi (mana hawa simi)
Pukyu: [1]


text: 1Davidmi nirqan: –¿Kashanmanraqchu pillapas Saulpa ayllunpi khuyapayanaypaq Jonatanta munakusqayrayku? nispa. 2Saulpa ayllunpa kamachinmi karqan Siba sutiyoq, paytan waqyamurqanku. Hinan reyqa nirqan: –¿Sibachu kanki? nispa. Paytaq: –Ñoqan kani kamachinaykipaq, nirqan. 3Reytaq tapurqan: –¿Manachu pillapas Saulpa ayllunqa kanña, Diospa munasqan khuyakuyta payman rikuchinaypaq? nispa. Hinan Sibaqa reyta nirqan: –Kashanraqmi Jonatanpa huk churin, wist'u chakiyoq, nispa. 4Hinan reyqa tapuykurqan: –¿Maypin kashan? nispa. Sibataq nirqan: –Lodebarpi Amielpa churin Maquirpa wasinpin kashan, nispa. 5Hinan rey Davidqa Maquirpa wasinta kacharqan pusamuqta. 6Rey Davidpa qayllanman chayaspataq, Saulpa churin Jonatanpa churin Mefibosetqa manchakuywan k'umuykukurqan. Hinan Davidqa nirqan: –¡Mefiboset! nispa. Paytaq kutichirqan: –Ñoqan kani kamachinaykipaq, nispa. 7Hinan payqa nirqan: –Ama manchakuychu. Taytaykita munakuspaymi qantapas khuyapayayki. Saúl abueloykiq hallp'anta llapanta qopusqayki, wasiypitaq sapa p'unchay mikhunki, nispa. 8Mefiboset-taq wakmanta k'umuykukuspa nirqan: –¿Pitaq ñoqari kani alqo hina mana serviq kashaqtiy yuyarikuwanaykipaq? nispa. 9Reytaq ichaqa Saulpa kamachin Sibata waqyarispa nirqan: –Saulpa llapan kaqninkunata ayllunpatawanmi nieton Mefibosetman qopushani. 10Chhaynaqa, qan churiykikunapiwan, kamachiykikunapiwan hallp'anta llank'apunki, cosechata hoqarispaykitaq waqaychanki Saulpa nieton Mefibosetpaq, chaywanpas payqa sapa p'unchaymi wasiypi mikhunqa, nispa. Sibaq churinkunan karqan chunka phisqayoq, kamachinkunataq iskay chunka. 11Sibataq reyta nirqan: –Lliw kamachiwasqaykitan llapanta ruwasaq, Señor reyníy, nispa. Mefiboset-taq reypa wasinpi hukkaq churin hina mikhurqan, 12paypan huch'uy churichan Micaía sutiyoq karqan. Sibaq wasinpi llapan kaqkunataq Mefibosetpa kamachin karqanku. 13Mefibosetqa Jerusalenpin tiyarqan, reypa wasinpitaq mikhurqan, iskaynin chakintaq wist'u karqan.


text: 1Judá aylluq mirayninkunataq hallp'ata sorteopi chaskikurqanku, chay hallp'ataqmi urayman mast'arikurqan Edom suyu Zin ch'inneq pampawan qorpakama. 2Kachi Qocha uray patamantapachan Judá ayllu hallp'aq qorpanqa qallarirqan, 3chaymantataq qorpaqa Nina Q'ara nisqa Q'asa uranta seqarqan, Zin ch'inneq pampanta aysakuspataq Cades-barneaq uranman chayarqan. Chaymantapas Hezronninta rispa Adarkama seqarqan, chaymantataq Carcaman kutirirqan. 4Carcamantataq Asmonkama rirqan, Asmonmantataq Egipto suyu qorpa mayuman tariparqan, chay mayu patantakamataq lamar-qochaman taripapurqan. Uray ladopi Judá ayllu hallp'aq qorpantaq chaykuna karqan. 5Inti lloqsimuy lado qorpataq karqan Kachi Qocha aysakuy patantin Jordán mayuwan tinkuykama. Chay tinkuymantan wichay lado qorpaqa qallarirqan. 6Bet-hoglanta wichaspataq Bet-arabaq altonta pasarqan, chaymantataq Rubenpa churin nisqa Bohán Qaqaman chayarqan. 7Chaymantataq Llakikuy Wayq'omanta Debirman wicharqan, kutirimurqantaq Gilgal kinrayman, chay Gilgaltaq karqan wayq'o uray lado Adumín Q'asaq ñawpaqenpi. Chaymantapas qorpaqa pasarqan En-semes pukyu-pukyunta En-rogelkamaraq. 8Chaymantataq pasarqan Jebusman seqamuna uray lado qhataq Ben-hinom wayq'onta (Jerusalenmi Jebusqa karqan). Chaymantataq Hinom wayq'oq inti haykuy ladonpi orqo k'awchinta pasarqan (chay orqon Refaim wayq'oq wichay ladonpi karqan). 9Chay orqoq k'awchinmantataq Neftoa pukyuman kutirirqan, chaymantataq pasarqan Efrón orqo llaqtakunakama, chaymantataq kutirirqan Quiriat-jearim sutiyoq Baalaman. 10Baalamantataq qorpaqa kutirirqan inti haykuy ladoman Seir orqokama, chaymantataq pasarqan Jearim orqo wichay lado qhata Quesalonninta, chaymantataq uraykurqan Bet-semeskama, Timnantataq pasarqan. 11Qorpaqa aysakurqan Ecrón llaqta wichay ladopi orqo qhatanta, Sicrón ladoman kutirispataq Baala orqonta pasarqan, chaymantataq Jabneelninta lloqsispa lamar-qochaman tariparqan. 12Inti haykuy lado qorpataq lamar-qocha aysakuy patantakama karqan. Judá ayllu hallp'aq qorpankunataq chaykuna karqan, mirayninkuman hina rakisqa. 13Josuemi Señor Diospa kamachikusqanman hina Jefoneq churin Calebman Judá ayllupi hallp'ata qorqan. Chaymi payqa Hebrón nisqa Quiriat-arbata chaskirqan (Arbaqa Anacpa taytanmi karqan). 14Chay llaqtamantan Calebqa qarqorqan Anacpa miraynin Sesaita, Ahimanta, Talmaitawan. 15Chaymantataq wicharqan Debirpi tiyaqkunawan maqanakuq (Debirpa ñawpaq sutinmi Quiriat-sefer karqan). 16Nirqantaq: Kay llaqtata maqanakuspa atipaqmanmi ususiy Acsata warminpaq qopusaq, nispa. 17Hinan Calebpa wawqen Cen runaq churin Otonielqa Debir llaqtata atiparqapurqan, chaymi Calebqa ususin Acsata payman qopurqan. 18Casarakusqanku p'unchaytaq Otonielqa Acsata tanqarqan taytan Calebmanta chakrapaq hallp'ata mañakunanta. Chaymantataq warmiqa asnomanta uraykurqan, hinan taytanqa payta tapuykurqan: –¿Imatan munashanki? nispa. 19Paytaq nirqan: –Ama hinachu kay, huk qokuytawanpuni qoykuway. Ñataq qowankiña Neguevpi ch'aki pampata chayqa, qollawaytaq pukyukunatapas, nispa. Chaymi payqa altonpi uranpi pukyukunata ususinman qorqan. 20Judá aylluq mirayninkunaman hina rakisqa hallp'akunataq kaykuna karqan: 21Uray lado suyupi Edompa qorpan qaylla llaqtakuna: Cabseel, Edar, Jagur, 22Cina, Dimona, Adada, 23Cedes, Hazor, Itnán, 24Zif, Telem, Bealot, 25Hazor-hadata, Hazor nisqa Queriot, Hezrón, 26Amam, Sema, Molada, 27Hazar-gada, Hesmón, Bet-pelet, 28Hazar-sual, Beerseba, Bizotía, 29Baala, Iyim, Esem, 30Eltolad, Quesil, Horma, 31Siclag, Madmana, Sansana, 32Lebaot, Silhim, Aín, Rimonpiwan. Llapanpitaq iskay chunka isqonniyoq llaqtakuna ayllukunantin karqan. 33Shefela moqo-moqopi hap'isqanku llaqtakuna: Estaol, Zora, Asena, 34Zanoa, En-ganim, Tapúa, Enam, 35Jarmut, Adulam, Soco, Azeca, 36Saaraim, Aditaim, Gedera, Gederotaimpiwan. Llapanpitaq chunka tawayoq llaqtakuna ayllukunantin karqan. 37Hinallataq Zenán, Hadasa, Migdal-gad, 38Dileán, Mizpa, Jocteel, 39Laquis, Boscat, Eglón, 40Cabón, Lahmam, Quitlis, 41Gederot, Bet-dagón, Naama, Macedapiwan. Llapanpi chunka soqtayoq llaqtakuna ayllukunantin karqan. 42Kaqllataq Libna, Eter, Asán, 43Jifta, Asena, Nezib, 44Keila, Aczib, Maresapiwan, llapanpi isqon llaqta ayllukunantin karqan. 45Kaqllataq Ecronpas llaqtakunantin ayllukunantin, 46hinallataq llapa Asdod qaylla llaqtakuna ayllukunantin Ecronmantapacha lamar-qochakama. 47Kaqllataq Asdodpas llapa llaqtakunantin aylluntin ima, Gazapas llapa llaqtakunantin ayllukunallantintaq lamar-qocha patantakama Egipto suyu qorpa mayukamaraq karqan. 48Orqo-orqopi hap'isqanku llaqtakunataq: Samir, Jatir, Soco, 49Dana, Debir nisqa Quiriat-sana, 50Anab, Estemoa, Anim, 51Gosén, Holón, Gilopiwan, llapanpitaq chunka hukniyoq llaqtakuna ayllukunantin karqan. 52Hinallataq Arab, Duma, Esán, 53Janum, Bet-tapúa, Afeca, 54Humta, Hebrón nisqa Quiriat-arba, Siorpiwan, llapanpi isqon llaqta ayllukunantin karqan. 55Kaqllataq Maón, Carmel, Zif, Juta, 56Jezreel, Jocdeam, Zanoa, 57Caín, Gabaa, Timnapiwan, llapanpi chunka llaqta ayllukunantin karqan. 58Chaymantapas Halhul, Bet-sur, Gedor, 59Maarat, Bet-anot, Elteconpiwan, llapanpi soqta llaqta ayllukunantin karqan. 60Quiriat-jearim nisqa Quiriat-baalpas Rabapas, lliw ayllukunantin karqan. 61Ch'inneq pampapi hap'isqanku llaqtakunataq: Bet-arabá, Midín, Secaca, 62Nibsán, Kachi Llaqta, En-gadipiwan, llapanpi soqta llaqta ayllukunantin karqan. 63Jerusalenpi tiyaq Jebus runakunatataq ichaqa Judá ayllu runakunaqa mana qarqoyta atirqankuchu, chayraykun Jebus runakunaqa Judá ayllu runakunawan kuskallapuni tiyakapurqanku.


text: 1Ta cha yaha̱ nduvaha̱ añima yo nuu Nyoo cha cuenda cha chinó iñi yo chi ra, nɨcoo vaha yo chihin ra cha cuenda Sutu Mañi yo Jesucristo. 2Vatyi cha cuenda ra Cristo ñihí yo cha vaha Nyoo cha cuenda cha chinó iñi yo chi ra. Yucuan chaha nɨɨ iñi yo ta sɨɨ cuñí yo, ta yɨhɨ́ vaha iñi yo vatyi cucuhva ra cha cucahnu cuvi yo chihin ra. 3Ta ñima yucuan ri cusɨɨ cuñí yo, tahán tucu chi cusɨɨ cuñí yo quɨvɨ nyehé yo tɨndoho. Vatyi chitó yo vatyi cha nyehé yo tɨndoho cuan cutuhva ca yo coo cha cama iñi yo. 4Ta tatu chihin cha cama iñi yo, yahá yo tɨndoho, quita vaha yo nuu Nyoo. Ta yucuan ta chitó vaha yo tyi cuñihi yo ndɨɨ maa cha cucuhva ra chi yo. 5Tatu yɨhɨ́ iñi yo chi maa ra, ma cucahan nuu yo nyehé yo chi ra, vatyi cuñí xaan ra chi yo cha cuenda Tatyi Ii ra cha chaha̱ ra cunyaa añima yo. 6Vatyi quɨvɨ cha ña ñihi̱ ca yo yoso caa sacuvi yo chihin cha cuaha cuatyi yo, quɨvɨ cuan quichi̱ ra Cristo, quichi̱ cúvi ra cha cuenda yo ñu iyó cuatyi. 7Chitó yo vatyi yori caña iñi cúvi tyiño nuu noo ñáyɨvɨ. Vasɨ xityi ri caña iñi ñu cuhva ñu ñayɨvɨ̱ ñu cha cuenda noo ñu vaha xaan. 8Soco yucuan cuví nu sañaha̱ Nyoo vatyi cuñí ra chi yo, vatyi quichi cúvi ra Cristo cha cuenda yo vasɨ iyó xaan cuatyi yo. 9Ta vityin cha cha yaha̱ cuvaha yo nuu Nyoo cuenda cha chihi̱ ra Cristo, yucuan chaha chitó vaha yo tyi ma cuhun ca yo anyaya nu cutachi tuñi Nyoo chi ñáyɨvɨ ña chinó iñi chi ra. 10Quɨvɨ cuan xaan cuvi̱ iñi yo chi Nyoo, soco sanɨcoo̱ vaha ra chi yo chihin ra cha cuenda cha chihi̱ Sehe ra. Yucuan chaha chitó vaha yo tyi cusacacu ndɨhɨ ra chi yo vatyi iyó ñayɨvɨ̱ ra Cristo añima yo vityin cha iyó vaha yo chihin ra. 11Ta ñima ihya ri, soco cusɨɨ tucu cuñí yo chihin Nyoo cha cuenda Sutu Mañi yo Jesucristo, vatyi cha cuenda ra nɨcoo̱ vaha yo chihin Nyoo. 12Cha cuenda noo rayɨɨ quɨhvɨ̱ cuatyi sɨquɨ ñuhu ñayɨvɨ̱ ta chicoo̱ tuhun chihi. Ta tuhun chihi cuan chicoo̱ chi sɨquɨ tandɨhɨ ñáyɨvɨ vatyi tandɨhɨ ñu sacuví ñu cuatyi cha cuenda ra Adán. 13Nyata nɨ cumañi ca cuhva Nyoo ley chi ra Moisés ta cha iyó cuatyi sɨquɨ ñuhu ñayɨvɨ̱, soco ña tɨɨ̱n Nyoo cuenda cuatyi ñáyɨvɨ ta nɨ cumañi ca cuhva ra ley cuan. 14Soco nyacua nya quɨvɨ ra Adán ta nyacua nya quɨvɨ ra Moisés, chinyaca̱ ñaha tuhun chihi chi ñu cha sacuví cuatyi, vasɨ ñima tahan cuatyi ra Adán cuví, cha ña quichaha̱ ra chi Nyoo. Ta ra Adán cuví ra tari noo xiñahñu noo ra cha cua quichi. 15Soco cuatyi ra Adán ña ndɨquɨ́ tahan chi chihin tumañi iñi cha chaha̱ Nyoo chi yo. Vatyi cha cuenda cuatyi noo rayɨɨ cuan, cuaha xaan ñáyɨvɨ chihi̱. Soco sacacú Nyoo chi yo cha caha ri, cha cuenda noo ri rayɨɨ ta ican ra ihya cuví ra Jesucristo. Ta cahnu xaan ca cuví cuan. Ta cha cuenda cha vaha chi cuaha ñáyɨvɨ cuví. 16Cuatyi noo ri rayɨɨ ra Adán cuan, ma cuvi ndɨquɨ tahan chi chihin cha sacacú Nyoo chi yo. Vatyi cha cuenda cuatyi noo ri ra cuan, Nyoo tachí tuñi ra chi ñáyɨvɨ. Soco vityin chihin cha ñahri tyiyahví yo, Nyoo sacacú ra chi yo ta sahá ra tuhun tyi vaha yo nuu ra, vasɨ cuaha xaan cuatyi sacuvi̱ yo. 17Ndicha vatyi quichaha̱ nyaca ñaha tuhun chihi sɨquɨ ñuhu ñayɨvɨ̱ cha cuenda cuatyi noo ri rayɨɨ. Ta cha tyicuan caa chitó yo vatyi cahnu ca cuví cha vaha cha sacuvi̱ nonga ra, ra Jesucristo. Vatyi tandɨhɨ ñu cha ñihi̱ cha vaha cha chahá Nyoo, cha cuvaha̱ ñu nuu ra, ta iyó ñu ñayɨvɨ̱ chaa chihin tunyee iñi ra Jesucristo. 18Tari cha catyi cuatyi ra Adán ta tachí tuñi Nyoo chi tandɨhɨ ñáyɨvɨ iyó sɨquɨ ñuhu ñayɨvɨ̱, tyicuan caa tucu cha cuenda cha vaha cha sacuvi̱ ra Jesucristo, Nyoo saha̱ ra tuhun tyi vaha ñáyɨvɨ nuu ra ta chahá ra noo ñayɨvɨ̱ vaha coo tandɨhɨ ñu. 19O cuñí chi catyí tyehe caa: Cha cuenda cha ña quichaha̱ ra Adán cuan nu cahán Nyoo, cuaha xaan ñu chicoo̱ cuatyi ñu. Ta suri tyicuan caa tucu cha catyi cha quichaha̱ ra Cristo nu cahán Nyoo, cuaha xaan ñu cucuvaha ñu nuu Nyoo. 20Vatyi Nyoo chaha̱ cuenda ra ley cuan chi ra Moisés tacuhva nacoto ñáyɨvɨ tyi iyó cuatyi ñu. Ta vasɨ quetuví xaan cuatyi yo cha cuenda ley cuan, soco Nyoo cahnu ca tucahnu iñi iyó chi ra chihin yo vatyi cuñí xaan ca ra chi yo. 21Tari chinyaca̱ ñaha cuatyi chi yo ta chaha̱ chi tuhun chihi chi yo, tyicuan caa tucu nyacá ñaha tumañi iñi Nyoo chi yo vityin ta sacuvaha ra chi yo nuu ra vatyi coo yo noo ñayɨvɨ̱ cha ma naa ca maa cha cuenda Sutu Mañi yo Jesucristo.


text: 1Señor Diosmi nin: Chaninkaqta ruwaychis, chaninta kawsaychis, usqhaymanñan qespichisaq, hamushaniñan kacharichinaypaq. 2Kusisamiyoqmi chayta ruwaq runaqa. Paychus samana p'unchayta mana sarunchaspa waqaychan, manataq ima mana allintapas ruwanchu chayqa, ñoqan payta saminchasaq. 3Señor Diosman hap'ipakuq wak llaqtayoqpas ama nichunchu: Señor Diosmi llaqtanmanta t'aqarpariwanqa, nispaqa. Ama kapasqa runapas nichunchu: Ñoqaqa ch'akisqa mallki hinan kapuni, nispaqa. 4Kapasqa runakunachus samana p'unchayniykunata waqaychanku, imachus munasqaytapas hunt'anku, rimanakusqayman hinachus kawsanku chayqa, 5ñoqan yupaychana wasiypipas churasaq sutinkuwan qelqasqa saywa rumita, chaymi paykunaqa wawayoqkunamantapas aswan yuyarisqaraq kanqaku, paykunaqa mana hayk'aq chinkaq sutiyoqmi kanqaku. 6Wak llaqtayoqkunachus qatikamuwankuman ñoqa Señor Diosta serviwanankupaq, munakuwaspankuchus yupaychawankuman, samana p'unchaytapas mana sarunchaspa waqaychankuman, rimanakusqayman hinachus kawsankuman chayqa, 7ñoqan paykunataqa ch'uya orqoyman pusamusaq, hinaspan mañakuna wasiypi paykunata kusichisaq. Altarniy patapi ruphachisqa sacrificionkunatapas, wak sacrificionkunatapas chaskisaqmi, wasiyqa “llapa llaqtakunaq mañakunan wasi” nisqan kanqa. 8Ñoqan Apu Señor Diosqa kani, Israel suyumanta ch'eqerisqakunata huñuykamuqmi kani, huñuykamusqay runakunamantapas astawanraqmi huk suyukunamantapas huñuykamusaq, nispa. 9Salqa phiña animalkuna, hamuychis, monte llapa animalkuna, paykunata mikhurqoq hamuychis. 10Israelta qhawaq umallikunaqa ñawsakaman kanku, manan imatapas yachankuchu, llapallankun upa alqokuna hina kanku, manan kanikuyta atinkuchu, paykunaqa chutarayaspan mosqokushanku, puñuylla-puñuqkunan kanku. 11Paykunaqa rakrapu alqokuna hinan mana saksankuchu, michiqkuna kaspapas manan imatapas yachankuchu, sapankan ima munasqankuta kawsanku, sapankan allinnillankuta maskhanku. 12Paykunan ninku: Haku, vinota ukyamusun, haku machachikuq ukyanawan machamusun, paqarinpas kay p'unchay hinallataqmi kanqa, aswan allinraqchá kanqapas, nispa.


text: 1’Sa̱cuhun tucu tutu chi ra cahán tuhin chihin ñu nyicú vehe ñuhu ñuu Sardis. Ta ca̱tyun chi ra tyehe caa: “Tyehe caa catyí ra cha yɨhɨ́ ndaha ndɨ ucha Tatyi Ii Nyoo ta ndɨ ucha tiñoo andɨvɨ: Yuhu chité tandɨhɨ́ cha sacuví ndo. Ta vasɨ catyí ñáyɨvɨ tyi nyitó ndo soco cha cuenda chi yuhu, chihi̱ ndo. 2Sa̱ha cumi vaha ndo chiin ri ca cha vaha cha iyó chi ndo. Vatyi cha cuñí ndɨhɨ tuhin nu nyicú ndo. Vatyi nyehí vatyi cha sacuví ndo, ña vaha maa nuu Nyoo. 3Nɨ̱cohon iñi ndo tuhun vaha cha cutuhva̱ ndo. Cu̱nyicon ndo cuhva cuan, ta na̱sama ndo cuhva iyó ndo. Vatyi tatu ma naquehen vaha ndo cha vaha, sana iñi ndo ta cuquichi sɨquɨ ndo, tari tuhva ra suhu quichi. 4Soco iyó suhva nyoho ñu Sardis chiña cha ña sacuví ndo cha quiñi caá. Ña sacanyahyu̱ ndo sahma ndo cuví cuan. Ta maa ndo cucuihno ndo sahma cuichin chihin. Ta cucaca noo ndo chihin, vatyi tyicuan caa tahán chi chi ndo. 5Ta nyoho tatu cuví chasaha ndo chi ra ña vaha, cucuihno ndo sahma cuichin chihin. Ta ma sanai sɨvɨ ndo nu libru ñu cuaconyito chihin Nyoo. Ta cunacoto nui chi ndo, chihin nuu Suti, ta chihin nuu ángel. 6Ta nyoho cha cutuñí iñi ndo, tya̱soho ndo ñáá cha catyí Tatyi Ii Nyoo chi nyoho ñu nyicú vehe ñuhu.” 7’Sa̱cuhun tucu tutu chi ra cahán tuhin chihin ñu nyicú vehe ñuhu ñuu Filadelfia. Ta ca̱tyun chi ra tyehe caa: “Tyehe caa catyí ra ii, ra ñahri cuatyi, ra cha ndicha vaha, ra cha ndaha ndaha tɨcu rey David, ra cha nuñá yuvehe ta ni noo ñu ta ma cuvi nacasɨ ñu. Ta tatu nacasɨ ra, ni noo ñu ta ma cuvi nuña ñu. Tyehe caa catyí ra: 8Yuhu chité tandɨhɨ cha sacuví ndo. Ta nuu ndo nuñe̱ noo yuvehe. Ta yori cuví nacasɨ, (vatyi chahi̱ cha cahan ndo tuhun Nyoo chihin ñáyɨvɨ, ta yori cuví casɨ). Ta vasɨ chiin ri fuerza ndo, soco quichahá ndo tuhun cahín, ta ña catyí ndo vatyi ña ñohó nuu ndo chii. 9Ta ñu cuenda ra ña vaha, ñu cuendu, ñu catyí vatyi ñu Israel cuví ñu, ta ñima, cusacuɨñɨ chɨti chi ñu nuu ndo, tacuhva coto ñu tyi yuhu cuñí chi ndo. 10Ta sacuví ndo cha catyí, vatyi cunyee iñi ndo. Ta yucuan cuenda cusaha cuende chi ndo chihin tɨndoho cahnu cha cusaquichi sɨquɨ tandɨhɨ ñáyɨvɨ, vatyi cunducu cote chihin tandɨhɨ ñu iyó sɨquɨ ñuhu ñayɨvɨ̱ tatu cuñí ñu chii. 11Numi ri cuquichi. Sa̱ha vaha ndo cuenda cuhva iyó ndo, coto yóó cha tinyaa premio cha cuñihi ndo. 12Nyoho tatu cuví chasaha ndo chi ra ña vaha, cahnu ca tyiño cucuvi ndo nuu Nyoi. Ta ma canyaha ca ndo nu nyaá Nyoo. Ta cutyai sɨvɨ Nyoi chi ndo, ta sɨvɨ ñuu Nyoi, ñuu Jerusalén chaa cha cusaquichi Nyoi nya andɨvɨ, ta suri cutyaa tiqui sɨvɨ chai chi ndo ñandɨhɨ. 13Ta nyoho cha cutuñí iñi ndo, tya̱soho ndo ñáá cha catyí Tatyi Ii Nyoo chi nyoho ñu nyicú vehe ñuhu.” 14’Sa̱cuhun tucu tutu chi ra cahán tuhin chihin ñu nyicú vehe ñuhu ñuu Laodicea. Ta ca̱tyun chi ra tyehe caa: “Tyehe caa catyí ra cha ndicha vaha, ra cuví cha ndaa vaha cha cahán cha ndicha, ra cha savaha̱ tandɨhɨ cha iyó chihin Nyoo. 15Yuhu chité tandɨhɨ cha sacuví ndo. Ta chité vatyi ni ña cuñí vaha ndo chii. Ta ni ña cuñí tucu ndo saña ndɨhɨ ndo chii. Vaha tyehe ta saña ndɨhɨ ndo chii, o sañihi ndo quichaha ndo tuhun cahin, vaha. 16Soco vatyi chiin ri cuñí ndo chii, ta ni ña sañá ndɨhɨ ndo chii, ta ni ña cuñí ndo sacuvi ndo tuhun cahin, yucuan chaha cusanaa ndɨhi iñi tuhun ndo. 17Vatyi nyoho catyí ndo tyehe caa: Yuhu tyayɨi, vaha iyé, ta ñahri ca maa cha chiñuhú chii, catyí ndo. Ta ña chitó ndo vatyi cuví ndo noo ra ña sɨɨ cuñí, noo ra ñahri iyó chi, noo ra ndahvi, noo ra cuaa, noo ra vityiyaa cuví ndo. 18Yucuan chaha chahí tuhun chi ndo vatyi chi mai sa̱ta ndo xuhun cuaan vaha cha yaha̱ nu ñuhu̱ ta ña cayú, tacuhva na cutyayɨɨ ndo. Ta chi mai sa̱ta ndo sahma cuichin vatyi cuihno ndo, tacuhva cha ma cucahan nuu ndo vatyi vityiyaa ndo. Ta tyi̱hi ndo colirio chɨtɨ nuu ndo tacuhva na nanyehe ndo. 19Yuhu chahí tuhun chi ñu cha cuñí xain chi. Ta tachí tuñi chi ñu ñandɨhɨ. Yucuan chaha catyí chi ndo, na̱sama ndo cuhva iyó ndo ta sa̱cuvi ndo cha vaha. 20Yuhu nanyaí yuvehe añima ñáyɨvɨ ta sacachén. Tatu nya noo ñu chiñí ñu ndusi, ta nuña ñu yuvehe, yuhu quɨhvi ta cuxiñi chihin ñu. Ta maa ñu cuxiñi ñu chihin mai. 21Cucuhve cha cunyaa ndo chihin nu nyacá ñahi tatu cuví chasaha ndo chi ra ña vaha. Tari yuhu cuvi̱ chasahi chi ra, ta vityin nyaí chihin Suti nu nyacá ñaha ra. 22Ta nyoho cha cuví cutuñi iñi ndo, tya̱soho ndo cha catyí Tatyi Ii Nyoo chi nyoho ñu nyicú vehe ñuhu” ―catyí ra Jesucristo.


text:
Lluqlla
- Lluqllataqa kastilla simipi "huayco" ninku. Ama wayq'u nisqawan pantaychu.
Lluqlla nisqaqa urqukunamanta lluchk'aspa suchumuq allpam, ancha hatun allpa chinkarim.
Lluqllakunaqa chakrakunatam, llaqtakunatapas p'ampachaspa llik'in, achka runakunatapas wañuchispa. Antikunapiqa, huk urqukunapipas lliwmanta aswan millay chikim. Rit'i urqukunapi chullunku nisyu utqaylla yukuyaptin chay yakuqa urqup allpanta apakuspa qhichwakunamanmi urman.
Waras thuñisqa 1941 watapi[llamk'apuy | pukyuta llamk'apuy]
13 ñiqin qhapaq raymi killapi 1941 p'unchawpi Anqash suyupi huk ancha hatun lluqlla Waras llaqtatas thuñichirqan. Huk hatun chullunku Pallqaquchap ukhunman urmaptin quchap patankuna thuñirqan, yakunkunataq wayq'uta llump'ispa achka allpata apakuspa lluqlla tukuspa, chunka pichqayuq minutumanta Waras llaqtata haywarqan, suqta icha qanchis waranqa runatatas wañuchispa.


text: 1Runas tantakamorqanku waranqa waranqasmanta, anchata k'iskikamuspataj, sarunakusharqanku. Ñawpajtaqa Jesús yachachisqasninman nerqa: Qhawakuychej fariseospa levadurankumanta. Chayqa puraj uya kayninku. 2Mana imapis qhatasqa kanchu mana sut'inchakojqa, nitaj pakasqa kajpis mana yachakojqa. 3Chaynejta, tukuy imata laqhapi nisqaykichejqa sut'i p'unchaypi uyarikonqa; imatachus wasi wisq'asqapi ninrillaman chhichiykusqaykichejpis qhaparikonqa wasi patamantapacha. 4Kawsaqesníy, qankunaman niykichej: Ama manchachikuychejchu cuerpota wañuchejkunata; chaymanta astawanqa manaña imatapis ruwayta atinkuchu. 5Noqa nisqaykichej pitachus manchachikunaykichejta: Manchachikuychej, pichus runata wañuchiytawankama, atiyniyoj kashan ukhu pacha infiernoman wijch'unampaj, chayta. Arí, Payllata manchachikuychej. 6Manachu phishqa p'isqetusta vendenku iskay phisurayku? Chaywampis, ni ujpis qonqasqachu Diospa ñawpaqempeqa. 7Yachaychej, umaykichejpi chujchasniykichejpis tukuynin yupasqa kashanku. Ama manchachikuychejchu, imaraykuchus qankunaqa aswan valorniyoj kankichej ashkha p'isqosmanta nisqaqa. 8Noqaqa niykichej: Sichus pipis runaspa ñawpaqempi rejsiwasqanta nenqa chayqa, Noqa Runaj Churimpis Diospa angelesnimpa ñawpaqempi nillasajtaj: Payta rejsini, nispa. 9Runaspa ñawpaqempichus pipis mana rejsiwaj tukonqa chayqa, Noqapis payta mana rejsisajchu Diospa angelesnimpa ñawpaqempi. 10Sichus pipis Runaj Churimpa contranta riman chayqa, juchan pampachasqa kanqa. Pitajchus Espíritu Santoj contranta riman chayrí, chay juchanqa mana pampachasqachu kanqa. 11Sinagogasman, juezkunaman, kurajkunaman ima pusasojtiykichejqa, ama llakikunkichejchu imaynatachus kutichikunaykichejmanta, chayrí, imatachus ninaykichejmanta. 12Chay ratopachaqa Espíritu Santo yachachisonqachej imatachus parlanaykichejta. 13Runas ukhumanta ujnin nerqa: Yachachej Señor, niripuway wawqeyman herenciata rak'inakunaykuta, nispa. 14Jesustaj kuticherqa: Imanayasunkitaj runa? Pitaj churawarqa juezta jina, qankunaman herenciata rak'inaypaj? nispa. 15Chantá nillarqataj: Qhawakuychej tukuy imasta munapayaymanta. Runaj kawsaynenqa mana qhapaj kayllapichu kashan, nispa. 16Chaypacha uj rijch'anachinata willarqa: Uj qhapaj runa kasqa, chajrasnintaj ashkhata poqosqa. 17Yuyaynimpitaj payqa nisqa: Imanasajtajri? Manaña maymampis waqaychayta atinichu cosechasniytaqa, nispa. 18Chantá nillasqataj: Kayta ruwasaj. Pirwasniyta phaskaspa, aswan jatuchajta ruwasaj, chaypitaj tantasaj cosechasqasniyta, tukuy kapuyniytawan. 19Chantá almayman nisaj: Almáy, kunanqa ashkhaña tiyapusunki kapuyniyki, sumaj jallch'asqa unay wataspaj; samarikullayña, mikhuy, ujyay, kusikuytaj, nispa. 20Diostajrí payman nisqa: Wampu, kunan ch'isipacha wañunki. Chantá pipajtaj kanqa chay tantasqaykiri? nispa. 21Ajinallataj, pichus payllapaj qhapajyajqa, Diospajtaj mana imayoj. 22Chantaqa yachachisqasninman nerqa: Chayrayku niykichej: Ama phutikuychejchu kawsayniykichejmanta, imatachus mikhunaykichejmanta, nitaj imawanchus p'achallikunaykichejmantapis. 23Kawsayqa mana mikhunallapichu kashan, nitaj cuerpopis p'achallamantachu. 24Qhawariychej: P'isqosqa mana tarpunkuchu nitaj ruthunkuchu, nillataj jallch'ananku kanchu, nitaj pirwankupis. Chaywampis Diosqa paykunata mikhuchin. Manachu qankunaqa aswan munasqa kankichej chay p'isqosmanta nisqaqa? 25Mayqentaj qankunamanta anchata phutikuspa, khuskan metrota jina sayayninman yapaykukunman? 26Sichus aswan pisi kajllatapis ruwayta mana atinkichej chayqa, imaraykutaj phutikunkichej waj imasmantari? 27Qhawariychej campo t'ikasta, imaynatachus wiñasqankuta. Chaykunaqa mana llank'ankuchu nitaj phushkankuchu. Chaywampis niykichej: Salomonqa tukuy qhapaj kaynimpi manapuni ujnin t'ika jinallapis p'achallikorqachu. 28Sichus Dios chay jinata p'achallichin kunan campo qhorata, q'ayataj hornopi ruphachisqa chayqa, imayná mana qankunatapis p'achallichisonqachejchu, pisi creeyniyoj runas? 29Qankunaqa ama llakikuychejchu imatachus mikhunaykichejmanta, nitaj ujyanaykichejmantapis. Ama ari chayraykoqa phutisqallapuni kaychejchu. 30Kay pachapi runasqa chay tukuy imasta mask'anku. Tataykichejqa yachanña chay imasmanta pisichikusqaykichejta. 31Astawanqa, Diospa reinonta mask'aychej, chay tukuy imastataj yapata jina Dios qosonqachej. 32Juch'uy tropa ovejasníy, ama manchachikuychejchu, imaraykuchus Tataykichejqa reinonta qankunaman qoyta munan. 33Kapuyniykichejta vendeychej, wajchasman rak'inaykichejpaj; chantá ruwakuychej mana thantakoj wayaqata, waqaychaychejtaj kapuyniykichejta janaj pachapi. Chaypeqa mana tukukonqachu, manataj suwa yaykunchu, nitaj thutapis k'utunchu. 34Maypichá kapuyniykichej kashan, chayllapitaj sonqoykichejpis kanqa. 35Chumpisniykichej mat'isqa kachunku, k'anchanasniykichejpis jap'ichisqa. 36Qankunataj, patronninkuta casamientomanta kutimunanta suyajkuna runas jina kaychej. Paykunaqa suyanku, patronninku chayamuspa wajyajtinkama kicharinankupaj. 37Kusikuyniyojmin kanqanku chay kamachis, mayqenkunatachus patronninku chayamuspa qhawashajta taripajtin. Cheqatapuni niykichej: Chay patrón chumpinta mat'ikonqa, mesapi paykunata tiyaykuchispataj, pay kikin mikhunata paykunaman jaywanqa. 38Jinapeqa chawpi tutatapis jamuchun, chayrí sut'iyayllatañapis. Paykunatachus rijch'ashajta taripanqa chayqa, kusikuyniyojmin kanqanku chay kamachisqa. 39Allinta yachaychej kayta: Sichus wasiyoj yachanman ima horatachus suwa jamunanta chayqa, mana puñuspa suyaykunman, manataj suwachikunmanchu. 40Chaypaj qankunaqa wakichisqa kanaykichej tiyan, imaraykuchus mana yuyasqaykichej horapi Diospa Churenqa jamonqa. 41Chantá Pedro taporqa: Señor, kay rijch'anachinaqa noqallaykupajchu, chayrí tukuy runaspajchu? nispa. 42Señortaj kuticherqa: Pitaj allin yuyayniyoj junt'aj mayordomo, mayqentachus patronnin churan wasi qhawajta, tiempompi kamachisman mikhuchinampajtaj, chay? 43Kusikuyniyojmin kanqa jaqay kamachi, pitachus patronnin ajinata ruwashajta taripanqa, chay. 44Cheqatapuni niykichej: Chay jina kamachitaqa patronnin tukuy kapuyninta qhawanampaj churanqa. 45Ichapis chay mayordomo sonqompi ninman: Patronneyqa manaraj chayamonqachu, nispa, qallarinmantaj kamachista maqayta, jinallatataj warmi kamachistapis. Chantá mikhunman, ujyanmantaj machanankama. 46Jinallapi patronnin kutimonqa mana suyasqan p'unchaypi, nitaj yachasqan horapi. Chay mayordomota manchayta jasut'iytawan, mana kasojkunatawan khuska churanqa. 47Chay mayordomoqa patronnimpa munayninta yachashaspa, mana wakichikorqachu, nitaj munayninta ruwarqachu; chayrayku manchay jasut'isqa kanqa. 48Pichus mana yachaspalla juchachakun chayqa, mana chhika castigasqachu kanqa. Pimanchus ashkhata jaywasqamantaqa ashkhallataj mañasqa kanqa; pimanchus ashkha qosqa karqa, chaymantapis ashkhallataj mañasqa kanqa. 49Noqa jamorqani kay pachapi ninata jap'iykuchej. Chaynejta maytapuni munani larwashanantaña. 50Uj bautismowan bautizasqa kanay tiyan, manchaytataj sonqoypi ñak'arishani junt'akunankama. 51Yuyankichejchu kay pachaman allin kawsayta apamoj jamusqayta? Mana. Astawanqa runasta t'aqanachej jamuni. 52Kunanmanta ñawpajmanqa, uj wasipi phishqa tiyakojkuna t'aqanakonqanku, kinsa iskaypa contran kanqa, iskaytaj kinsaj contran. 53Tataqa churimpa contran kanqa, churintaj tatampa contran. Mamaqa ususimpa contran kanqa, ususintaj mamampa contran. Suegraqa ñojch'ampa contran kanqa, ñojch'antaj suegrampa contran. 54Jesús nillarqataj runa tantasqaman: Qankunaqa phuyuta inti yaykuynejpi oqharikojta rikuspa, ninkichej: Paranqa, nispa, chantá ajinataj. 55Uranejmanta wayramojtintaj, ninkichej: Ruphamonqa, nispa, ruphamuntaj. 56Puraj uyas, sumajta rejsinkichej cieloj rijch'ayninta, kay pachajtapis, icharí? Chantá imaraykutaj mana rejsinkichejchu kunan tiempoj señalnintari? 57Imaraykutaj mana qankuna kikiykichej reparankichejchu imachus cheqan kasqantari? 58Piwampis phiñanakuytawan quejapi kaspaqa, corregidorpaman rej jina ñanllapiraj paywan allinyakapuy, ama juezman pusaykusunampaj. Chantá juezqa carcelerowan jap'ichisuspa, wisq'aykuchisonqa. 59Noqa niyki: Chaymantaqa mana llojsimunkichu, tukuy manuykita paganaykikama.


text:
Chan Chan
Chan Chan (muchik simimanta: Jang-Jang, "inti-inti") nisqaqa Piruwpa chalanpi, Qispi kay suyupi, Truhillu pruwinsyapi, Truhillu distritupi, Wanchaku distritupipas, tikakunawan wasichasqa hatun llaqtam karqan, Chimukunap uma llaqtansi.
1986 watapis UNESCO nisqa Tukuy runakunap qhapaq kaynin rimarirqan.
Truhillu llaqtamantaqa 5 km karum.
Rikchakuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Las 7 maravillas del Perú
- Chan Chan, Ciudad Chimú (flash)
- Rikcha de satélite de las ruinas de Chan Chan


text:
Chinchay Chichas pruwinsya
Chinchay Chichas pruwinsya (kastilla simipi: Provincia de Nor Chichas) nisqaqa Buliwyapi, P'utuqsi suyupi, huk pruwinsyam. Uma llaqtanqa Qutaqayta llaqtam.
Yuyarina
Allpa saywachi[llamk'apuy | pukyuta llamk'apuy]
Pulitika Rakiy[llamk'apuy | pukyuta llamk'apuy]
Iskay munisipyunmi kan.
Runakuna[llamk'apuy | pukyuta llamk'apuy]
Pruwinsyapiqa aswanta Qhichwa runakunam tiyanku.
Pukyu: obd.descentralizacion.gov.bo
Simikuna[llamk'apuy | pukyuta llamk'apuy]
Chinchay Chichas pruwinsyapiqa qhichwa, kastilla, aymara simikunatam lliwmanta astawan rimanku. [2]


text:
Tiluchi
Tiluchi[1] icha Tilanchu[2] (Furnarius rufus) nisqaqa huk laya takiq pisqum, rikch'aq t'uruchakim. T'urumanta aswan hatun q'isankunatam ruran.
Palamakunatam mikhun.
Taraqchim kikinpa runtunkunata tiluchipman churan, awqa hina.
Pukyukuna[llamk'apuy | pukyuta llamk'apuy]
- ↑ Especies bolivianas: Tiluchi, Hornero, Furnarius rufus
- ↑ Imaymanta Qhichwapi ñawikunanchikpaq puquykunamanta 1, p. 22, Tilanchu/Tiluchi ‘Hornero’, ñiyta munan.
Hawa t'inkikuna[llamk'apuy | pukyuta llamk'apuy]
- Wikispecies nisqaqa qillqasqa p'anqayuqmi kay hawa: Tiluchi


text: 1Munani yachanaykichejta may jina sinch'itachus qankunarayku trabajasqayta, jinallatataj Laodiceapi kajkunarayku, noqata manaraj rejsiwajkunaraykupis. 2Munallanitaj sonqosninku kallpachasqa kanankuta, munakuypi ujchasqas, jinamanta tukuy yachayta jap'eqaspa, sumajta rejsinankupaj Diospa pakasqa yachayninta: Chayqa Cristomin. 3Paypeqa pakasqa kashan Diospa may jatun yachaynin, yuyaynintaj. 4Chayta nini ama pipis llulla misk'i parlasqankuwan pantachisunaykichejpaj. 5Qankunamanta karupi kashani chaypis, sonqoyqa qankunawan kashan, kusikunitaj allin ruwasqaykichejta rikuspa, Cristopi creesqaykichejwan sinch'ita sayasqaykichejta rikuspataj. 6Chayrayku, imaynatachus Señor Jesucristota sonqoykichejpi jap'erqankichej, ajinallatataj Paywan khuskallapuni kawsaychej. 7Paypi saphinchasqas, wiñasqa kaspataj, creeypi kallpachakuychej yachachisqa kasqaykichejman jina. Diosmantaj graciasta qollaychejpuni. 8Allinta qhawakuychej: Pajtataj pipis pantachisunkichejman llulla yachachiykunawan, qhasi manakaj parlaykunawan ima. Yachachiyninkoqa mana Cristomantachu jamun, manachayqa ñawpa runaspa yachachiynillankumanta, kay pachapi atiyniyoj kamachejkuna sajra espiritusmantapis. 9Diospa tukuy kaynenqa Cristopi kashan runaj rikusqan. 10Qankunataj Cristopi kaspa, cheqa kawsaywan junt'asqa kankichej, Cristoqa tukuy kamachejkunaj, atiyniyojkunaj kurajnin kasqanrayku. 11Jinallataj Paypi circuncidasqa kankichej, manataj makiwanchu, manachayqa Cristomanta kaj circuncisionwan, aychaj sajra atiyninmanta kacharichisqa kaspa. 12Bautizachikuspaqa, Cristowan p'ampasqa karqankichej. Jinallatataj Paywan kawsarimporqankichej Diospa jatun atiynimpi creesqaykichejrayku, mayqenchus Cristota kawsarichimorqa wañusqaspa chawpinmanta, chaypi. 13Qankunapis juchapi wañusqa kaspa aychaykichejpi mana circuncidasqa kashajtiykichej, Diosqa qankunata Cristotawan khuska kawsarichimusorqachej, tukuy juchasniykichejta pampachaspa. 14Imachus contranchejpi qhelqasqa karqa chayta, p'akisqanchej kamachisqasta ima, Diosqa Cristoj cruzninman chakataykuspa, chinkasqata chinkacherqa. 15Cristoqa cruzpi wañuspa, atiparqa, kamachejkuna, atiyniyojkuna ima, chay sajra espiritusta, tukuypa rikunanta paykunata p'enqaypi rikhurichispa. 16Chayrayku ama pipis qankunata juchachachunchu mikhunamanta, ujyanamanta, chayrí wata fiestamanta, killa fiestamanta, samarikuna p'unchaykunamanta ima. 17Chay imasqa jamoj imaspa llanthullan, cheqamanta maychus kajrí Cristomin. 18Ama pi runapis t'inkaykichejta qhechuchunchu llamp'u sonqoman tukuspa, angelestataj yupaychaspa. Chay runaqa mosqoypi jina rikusqampi atienekuspa, qhasi manakajta runaykachakun, kay pachaj sajra yuyayninman jina. 19Chay jina runasqa Iglesiaj Uman Cristoman mana ujchasqachu kanku. Cristoqa uma kasqanrayku tukuy cuerponta mikhuchin, ankuswan t'inkispataj wiñachin Dios munasqanman jina. 20Qankunaqa Cristowan khuska wañuspa, kacharichisqa kankichej kay pachapi kamachej sajra espirituspa atiyninmanta. Imaraykutaj chantá, kay pachajtapis kawajchej jina kamachisqasninta kasunkichejri? 21Chay kamachisqasqa kay jinata nin: Ama kayta jap'iychu, ama chayta llamiychu, nitaj llojchillaypischu, nispa. 22Chay imasqa ruwasqanchejpi tukukapunku, runaspa kamachisqallan, yachachisqallantaj kasqankurayku. 23Cheqamanta chay kamachisqasninkoqa cheqa yachayman rijch'akunku. Paykunaj nisqankuman jina yupaychanata munanku, llamp'u sonqoman tukuspa, cuerponkutataj sinch'ita ñak'arichispa. Chaywampis, chay tukuy imasqa mana atipayta atinkuchu runaj sajra munayninta.


text: 1Hanaq pachapim rikururqani hatun señalta: Warmim pachawan hina intiwan pachasqa kachkasqa hinaspam saruchkasqa killata, umanpiñataqmi kachkasqa chunka iskayniyoq lucerokunamanta corona. 2Chay warmi wiksayakuruspanmi nanaywan qayaykachakurqa wachakunanpaq. 3Yapatawanmi rikururqani hanaq pachapi huk señalta: Dragon sutiyoq hatun puka animalmi kachkasqa qanchis umayoq, chunka waqrayoq, sapa umankunapim kachkasqa huk corona. 4Chupanwan aysaspam cielomanta wischuykamurqa kay pachaman kimsa kaq parten lucerokunata. Dragon sutiyoq animalñataqmi sayachkarqa wachakuywan kaq warmipa ñawpaqninpi, chaypiqa sayachkarqa naceruptillan wawachanta mikurunanpaqmi. 5Chay warmim wachakururqa qari wawata. Paymi kamachinqa fierro tawnawan hina hatun atiyninwan llapallan nacionkunata. Chay wawata qechuruspam tiyananpi tiyaq Diosman aparqaku. 6Warmiñataqmi Diospa alistapusqan chunniqman ayqekurqa chaypi waranqa iskay pachak soqta chunkan punchaw uywasqa kananpaq. 7Chaymantam hanaq pachapi hatu-hatun guerra karurqa. Miguelmi angelninkunapiwan pelearqa dragon sutiyoq animalpa contranpi. Dragonpas angelninkunapiwanmi pelearqa. 8Ichaqa vencerachikuptinkum hanaq pachapiqa manaña sitio karqachu paykunapaq. 9Chaynapimá chay hatun dragonqa wischumusqa karqa. Payqariki diablowan hinaspa Satanaswan sutichasqa ñawpaqmantaraq kaq culebram. Paymi llapallan kay pachapi runakunata engañachkan, paymá kay pachamanpas wischumusqa karqa angelninkunapiwan. 10Chaymantam hanaq pachapi huk kaqnin qaparirqa: —Kunanmi chayaramuwanchik Diosmanta salvacion, chayaramuntaqmi Diospa atiyninpas, munaychakuyninpas chaynataq Cristopa munayninpas. Wawqe-paninchikkunapa contranpi tuta punchaw Diosman acusaq diabloqa ñam wischurachikamunña hanaq pachamanta. 11Wawqe-paninchikkunaqa vencerqaku Carneropa yawarninwanmi hinaspa willakusqanku palabrawanmi, paykunaqa manamá wañuytapas manchakurqakuchu. 12Chaynaqa cielokuna, kusikuychikyá, kusikuychiktaqyá chaypi yachaqkunapas. ¡Ay! imaynaraq kanqa kay pachapi kaqkunaqa! Diabloqa piñasqallañam uraykaramun qamkunaman, payqariki yachachkanmi pisi tiempoyoqllaña kasqanta —nispa. 13Dragon sutiyoq animalñataqmi kay pachaman wischusqa kasqanta qawakuykuspan qari wawa wachakuq warmita qatikacharqa. 14Hinaptinmi warmiman qoykurqaku condorpa rapran hina iskay raprakunata, chaytaqa qoykurqaku culebrapa qayllanmanta maymi kasqan chunniqman pawarikunanpaqmi, hinaptin chaypi kimsa wata parten uywasqa kananpaq. 15Culebrañataqmi siminmanta wischurqa mayu hina achka-achka yakuta chay warmita aparunanpaq. 16Ichaqa allpam yanaparqa warmita, kicharikuykuspanmi millpururqa Dragonpa wischusqan mayu hina yakuta. 17Hinaptinmi Dragonqa warmipa contranpi piñakuruspan pasarqa mirayninkunapa contranpi peleaq otaq Diospa kamachikuynin kasukuqkunapa hinaspa Jesuspi iñiqkunapa contranpi peleaq.


text:
Iñuku huk'i p'akiy
Iñuku huk'i p'akiy icha Iñuku huk'i ch'iqtay nisqaqa niwtrunpa icha huk tiksi k'atachap qallarichisqan iskay icha aswan rakiman iñuku huk'ip p'akiynin.
Iñuku huk'iqa p'akisqa kaspaqa, huk qallawap iñukunkunamanmi rakirin, aswan niwtrunkunatam kachaspa. Chay niwtrunkunaqa huk iñukukunata p'akiyta atinmi. Huk illanchaykuq qallawap achka iñukunpa rump'u hina - kritiku wisnumanta aswan - kaptinqa, illanchayninmanta wallqa ruranakuymi qallarinmi, iñuku huk'i t'uqyay tukuchispa.
Chay iñuku huk'i p'akiywanqa mancha-manchay micham paqarin. Chay michataqa iñuku huk'i ayñikunapim, iñuku huk'i pinchikillachanakunapipas llamk'achinku.


text: 1Filistea runakunata qatiykachasqanmanta kutimuqtintaq, Saulman willaykurqanku Davidpa En-gadi ch'inneqpi kashasqanta. 2Chaymi Saulqa akllarqan llapan Israelmanta kinsa waranqa qharita, hinaspan Davidta runankunantinta maskhaq rirqanku k'ita cabrakunaq purinan qaqa-qaqa k'awchikamaraq. 3Purishaspankutaq chayarqanku oveja puñuna astanakunaman. Chaykuna qayllapitaq hatun qaqa wasi karqan, Davidtaq runankunantin chay ukhupi pakakusharqanku, chaymanmi Saulqa hisp'akuq haykuykurqan. 4Kayqá kunanmi hunt'akun Señor Diospa nisqasuyki: Makiykimanmi awqaykita hap'iykachisqayki ima munasqaykita ruwanaykipaq, nispa. Hinan Davidqa ch'inlla sayarirqospa, Saulpa capan ch'ullpata wit'urqorqan. 5Chaymantañataq Davidqa wit'urqosqanmanta pasaqta llakirqokurqan. 6Chaymi runankunata nirqan: –Kayqa Señor Diospa akllakusqan reymi, Dios waqaychawachun wiraqochay reyta mana allin ruwanaymanta, nispa. 7Chay hinata nispan Davidqa runankunata hark'arqan, Saulta mana hap'inankuta munaspa. Saultaq chay qaqa wasimanta lloqsispa ñanninta ripurqan. 8Qhepanta hinallataq Davidqa qaqa wasimanta lloqsirqamuspa kunkayoqta waqyakurqan: –¡Señorníy! ¡Reyníy! nispa. Saúl qhepanta qhawarikuqtintaq, Davidqa huch'uyyaykukuspa pampakama k'umuykukurqan, 9hinaspa nirqan: –¿Imaraykun “Davidmi mana allinniykita yuyaykun” niqkunata uyarinki? 10Reyníy, kunanqa qan kikiykin yachakunki. Haqay qaqa wasipi qanta makiyman Señor Dios hap'ichishawaqtinpas, ñoqaqa manan qan wañuchiyta munanichu, aswanpas qantan khuyapayaykuyki: Kayqa Señor Diospa akllakusqan reymi, nispa. 11Qhawariy, papáy, capaykiq ch'ullpantan hap'ishani. Qaqa wasiman haykumuqtiykin qanta mana wañuchiykichu, capaykiq ch'ullpallantan wit'urqoni. Kunanqa yachankin manapuni imamantapas awqayki kasqayta, manallataq qan contra ima mana allintapas ruwasqayta. Qanllapunin ichaqa wañuchiyta munawanki. 12Señor Diospuni iskayninchista chaninchachun, qanpa mana allin ruwasqaykimantataq Señor Dios ñak'arichisunki. Ñoqan ichaqa manapuni qan contra makillaytapas haywarisaqchu. 13Ñawpa rimaypin nin: “Mana allin-kayqa millaykunamantan paqarimun”, nispa, chayraykun ñoqaqa manapuni makillaytapas qan contra haywarisaqchu. 14Hinaspapas, ¿piqpa qhepantan Israelpa reynin lloqsimurqanki? ¿Pitan qatiykachashanki? Wañusqa alqotan, huk pikitan, chaymi ñoqaqa kani. 15Chayrayku, kikin Señor Dios chaninchachun, nichuntaq mayqenninchischus huchayoq kasqanchista. Paytaq ñoqata allinta qhawariwaspa makiykimanta horqowachun, nispa. 16Nimuyta tukuqtintaq Saulqa nirqan: –¿Manachu qanqa waway David kashanki? nispa. Hinaspan waqaykurqan. 17Hinaspataq nimurqan: –Qanqa chaninpunin kanki, ñoqataq pantashasqani, mana allinta ruwashaqtiy allinwan kutichiwanki. 18Kunantaqmi rikuchiwanki ñoqaq allinniy munasqaykita, Señor Diosña makiykiman ñoqata hap'ichishasuqtiykipas, manan wañuchiwarqankichu. 19¿Pitaq awqan runata tarishaspa hinallata qhawaykunman? Señor Diosña qanman allinta kutichipusunki khuyapayaykuwasqaykimanta. 20Kunanmi ichaqa, aswan cheqaqta yachani qan rey kanaykita, Israel suyupas qanwanqa allinta purinanta. 21Chayrayku, Señor Diospa sutinpi juraykapuway amapuni ñoqaq mirayniyta aylluytapas ch'usaqyachinaykita, nispa. 22Chaymi Davidqa jurarqan, Saultaq wasinta ripurqan. Davidñataq runankunantin pakakunankuman kutipurqanku.


text: 1Diosta sinch'ita qhaparikuni Pay uyarinawampaj. 2Llakiyniy p'unchaypi Tata Diosta mask'ani, mana sayk'uspataj, makisniyta Payman oqharini. Sapa ch'isi Paymanta mañakuni, manataj sonqochakuyta atinichu. 3Diosmanta yuyarikuspa waqani. Nini: Yuyayniyman churakusaj, nispa, kallpaytaj pisiyan. 4Qan Tata Dios, ch'irmiykojllatapis mana saqewankichu. Ni parlaytapis atinichu, pawisqa kasqayrayku. 5Ñawpa p'unchaykunamanta, ñawpa watasmanta ima yuyarikuni. 6Ch'isisnin takisqaymanta yuyarikuni. Sonqoypitaj unanchakuspa, tapukuni: 7Wiñaypajchu Señor qhesachawasun? Manachu watejmanta khuyaywan qhawariwasun? 8Khuyakuynenqa wiñaypajpunichu tukukapun? Imatachus ruwananta niwasqanchejpis wiñaypajchu tukukapun? 9Diosqa k'acha kayninta qonqapunmanchu? Chhika phiñasqapunichu kanman, manaña khuyakuyniyoj kanampaj? nispa. 10Patapi kaj Diosqa manaña imaynachus kaj kikinñachu; noqanchejwan kasqampi yuyajtiy, sonqoy nanawan. 11Yuyarikusaj tukuy sumaj ruwasqasninmanta; Tata Dios, yuyarikusaj ñawpa tiempospi t'ukuna imasta ruwasqasniykimanta. 12Tukuy chay ruwasqasniykipi unanchasaj; chay ruwasqasniykimanta t'ukurisaj. 13Diosníy, ñanniykeqa llimphupuni. Ima diostaj Qan Diosniyku jina jatunri? 14Qan ari t'ukunasta ruwaj Dios kanki. Atiyniykita tukuy runasman rejsichinki. 15Atiyniykiwan kacharicherqanki aylluykitaqa, Jacobpa wawasninta, Josejpa wawasnintawan. 16Diosníy, jatun qochaqa rikususpa, manchachikusorqa. Ukhu yakuspis kharkaterqanku. 17Phuyusqa ashkha yakusta jich'amorqanku; cielopi qhon qhon karqa, rayostaj flechas jina tukuynejman urmarqanku. 18Qhon qhonkuna sinch'ita uyarikun muyoj wayrapi. Lliuj lliujkuna kay pachantinta k'ancharerqa, jallp'ataj ikhakuspa kharkatiterqa. 19Jatun qochapi ñanta kicharerqanki, ashkha yakustataj pasarqanki, nitaj pipis maymanchus sarusqaykita tarerqachu. 20Ovejasta jina wawasniykita pusarqanki Moisesnejta, Aaronnejtataj.


text: 1Tukuy chaykunata allinta yuyaykuspaymi, sut'ita repararqani chaninkaqkunaqpas yachayniyoqkunaqpas ruwasqankuqa Diospa makinpi kasqanta. Chaypas runaqa manan yachanchu munakuychus cheqnikuychus payta suyashasqanta. Pitapas imapas sucedellanmanmi. 2Chaymi llapatapas kaqtakama suceden: chanin runatapas mana chanin runatapas, allin runatapas millay runatapas, ch'uya runatapas mana ch'uya runatapas, sacrificiokuna haywaqtapas sacrificiokuna mana haywaqtapas, allin runatapas huchallikuqtapas, juraqtapas jurayta manchakuqtapas. 3Kay pachapi tukuy imaymana ruwaykuna ukhupin kay mana allin kan: kaqtakaman llapa runata suceden. Runakunaq sonqonpas mana allinkaqwan hunt'aykusqan kashan, hinallataq sonqonpas tukuy kawsasqan p'unchaykuna waq'ayaywan hunt'a kashan, chaymantataq aya p'ampanaman apapunku. 4Kawsaqkunapaqqa kanraqmi suyakuy, aswan allinmi kawsashaq alqo, wañusqa leonmantaqa. 5Kawsashaqkunaqa yachankun wañukapunankuta, wañukapuqkunan ichaqa mana imatapas yachankuchu, manañataq imatapas chaskinkuñachu, paykunaqa qonqasqañan kapunku. 6Munakuyninkupas cheqnikuyninkupas envidiakuyninkupas tukukapunñan, manañan astawanpas kay pachapi ima ruwanatapas ruwaysikunkuñachu. 7Phaway, t'antaykita kusisqa mikhuykamuy, kusisqallataq vinoykitapas ukyaykamuy, Diosqa ruwashasqaykikunatan: “Allinmi”, ninña. 8Yuraq p'achallawanpuni p'achakuy, umaykitapas q'apaq aceitewan hawikullaypuni. 9Munakusqayki warmiwan kusisqa kawsakuy, kay pachapi Diospa qosqasuyki sapa p'unchay yanqalla kawsayniykipi. Chayllan kay pachapi sayk'uywan llank'asqaykimanta tupaqniykiqa. 10Imapas ruwanaykipaq kaqtaqa k'uchilla ruway, maymanchus rishanki chay Wañuy-pachapiqa manan ima llank'anapas yuyanapas reqsinapas yachanapas kanchu. 11Kay pachapiqa rikullarqanitaqmi: Manan allin phawaqkunachu phawaspaqa llallinku, manan kallpasapakunachu awqa-tinkuypiqa atipan, manan yachayniyoqkunachu t'antayoqpas, manan allin yuyayniyoqkunachu qhapaqkunapas, manan allin yachaqkunachu sumaq chaskisqapas, aswanpas sapankan imaynapipas rikukunku. 12Manan runaqa imayna tiempochus tupamunanta yachakunchu. Imaynan challwakunapas millay llikapi hap'ichikunku, imaynan phalaq animalkunapas toqllapi hap'ichikunku, ahinatan runapas qonqaylla payman chayaqtin millay tiempopi hap'isqa rikukunqa. 13Kay pachapiqa kay yachaytapas rikullarqanitaqmi, chaymi hatuntaraq qhawarichiwarqan: 14Huk huch'uy llaqtallan karqan, chaypitaq pisi runalla karqan. Chay llaqta contrataq atiyniyoq rey hamurqan, hinaspan muyuykuspa haykunanpaq hatun seqanakunata sayarichirqan. 15Chay llaqtapitaq huk wakcha runa tiyarqan, ichaqa yachayniyoqmi karqan, paymi llaqtata yachayninwan qespichirqan, manataqmi pipas chay wakcha runata yuyarirqanchu. 16Chaymi ñoqa nirqani: Aswan allinmi yachayniyoq-kay kallpasapa kaymantaqa, nispa. Chaywanpas, wakcha runaq yachayninqa pisicharparisqan karqan, rimasqankunapas mana uyarisqan karqan. 17Aswan uyarisqan yachayniyoqkunaq samp'alla rimasqan mana yuyayniyoqkuna ukhupi kamachikuqpa qaparkachasqanmantaqa. 18Aswan allinmi yachayqa maqanakuna armakunamantapas, ichaqa huk runaq pantasqallanmi ancha allinkaqta waqllichin.


text: 1Bezaleelqa ruwallarqantaqmi arcatapas acacia kurkumanta, wask'anmi huk metro chunka centimetroyoq karqan, anchonmi soqta chunka phisqayoq centímetro, sayaynintaq soqta chunka phisqayoq centímetro. 2Ukhuntawan hawantawanmi ch'uya qori llaphllawan qatarqan, ch'uya qoriwanmi chay patata muyuriqta ribeterqan. 3Ruwallarqantaqmi chaypaq qori tawa argollata tawantin chakinpaq, iskay argollata huknin qhatapaq iskay argollatataq hukkaqnin qhatapaq. 4Ruwallarqantaqmi acacia kurkumanta suskhuq k'aspikunata, chaykunatan qori llaphllawan k'uyurqan. 5Hinaspan arca qhatapi kaq argollakunanta chay suskhuq k'aspikunata suskhuchirqan, arcata wantunapaq. 6Ruwallarqantaqmi ch'uya qori kirpanatapas hucha pampachana cheqas kananpaq, wask'anmi huk metro chunka centímetro, anchontaq soqta chunka phisqayoq centímetro karqan. 7Ruwallarqantaqmi qorimanta iskay querubinkunatapas, kirpanaq iskaynin puntanpin takasqata ruwarqan. 8Huknin puntapi huk querubinta, hukkaqnin puntapitaq hukkaq querubinta, kirpanatawan kuskallataña iskaynin puntapi querubinkunata ruwarqan. 9Querubinkunaqa chimpapurantin qhawanakushaqmi karqan, hucha pampachana cheqastataq qhawasharqanku, raphrankunataq chay cheqas pataman mast'arikurqan llanthuykunanpaq. 10Hinallataqmi acacia kurkumanta huk mesata ruwarqan, wask'anmi huk metro karqan, anchontaq kuskan metro, sayaynintaq qanchis chunka centímetro. 11Ch'uya qori llaphllawanmi chayta mast'arqan, qoriwanmi muyuriqta ribeterqan. 12Hinallataqmi chaypa puntanta qanchis centímetro anchoyoqta kanchacharqan, chaytataq qori ribetewan muyuchirqan. 13Ruwallarqantaqmi unuyachisqa qorimanta tawa argollatapas, hinaspan chaykunata churarqan tawantin esquina chakiman. 14Argollakunaqa puntawan kuskan karqan, mesa wantuna k'aspikuna chayninta suskhunanpaq. 15Mesa wantuna k'aspikunataqa acacia kurkumantan ruwarqan, hinaspan qori llaphllawan chaykunata k'uyurqan. 16Ch'uya qorillamantataqmi mesa patapi kananpaq ruwarqan qhata p'ukukunata, pocillokunata, hich'ana ofrendapaq vasokunata, p'uktu p'ukukunatawan. 17Ruwallarqantaqmi takasqa ch'uya qori candelerotapas. Tiyananpas, k'aspinpas, t'ikankunapas, mukmunkunapas, phanchisqankunapas kikillanmantan karqan. 18Soqta k'allman ladonkunapi karqan: Kinsa k'allma huknin ladopi, kinsa k'allmataq hukkaq ladopi. 19Candelero k'aspimanta p'alqariq soqtantin k'allman almendro t'ika hina kinsa t'ikayoqkama karqan, mukmuntin phanchisqantin. 20Candeleroq chawpin k'aspipas almendro t'ika hina tawa t'ikayoqmi karqan, mukmukunantin phanchisqakunantin. 21Sapa iskay k'allman, chawpi k'aspipas huk mukmu patapi tiyarqan. 22Mukmunkunapas k'allmankunapas kikillanmantan chawpi k'aspipi karqan, llapallanmi ch'uya qorimanta takasqa kikillanmanta karqan. 23Ruwallarqantaqmi ch'uya qorimanta qanchis lamparachakunatapas, pábilo allichanankunatapas, uspha p'ukuchankunatapas. 24Kinsa chunka kinsayoq kilo ch'uya qorimantan ruwarqan candelerota tukuy imaymanantinta. 25Hinallataqmi acacia kurkumanta incienso ruphachina altartapas ruwarqan. Wask'anpas anchonpas kuskan metrokaman karqan, sayaynintaq huk metro. Esquina waqrankunaqa kikillanmantan karqan. 26Hinamantataq patantapas, muyuriq qhatantapas waqrankunatapas ch'uya qoriwan qatarqan, muyuriq patantataq qoriwan ribeterqan. 27Churallarqantaqmi iskay qori argollatapas ribeteq uranpi, huknin qhataman iskayta, hukkaqnin qhatamanpas iskayta, wantunapaq k'aspikunata chaykunanta suskhuchinapaq. 28Suskhuq k'aspikunataqa acacia kurkumantan ruwarqan, hinaspan qoriwan k'uyurqan. 29Ruwallarqantaqmi hawina ch'uya aceitetapas, q'apashaq ch'uya inciensotapas, sumaq q'apaqkunata ruwaqpa ruwasqanta hina.


text: 1Yachayniyoj warmeqa familianta pataman oqharin; wampu warmirí makisnillanwantaj paykunata pierdechin. 2Cheqanta kawsajqa Tata Diosta manchachikun, mana allinta kawsajrí Tata Diosta pisipaj qhawan. 3Wampoqa parlasqanwan seq'ochikuyllata tarikun; yachayniyojpa parlasqanrí chaymanta payta waqaychan. 4Bueyes mana kajtenqa, pirwapi trigo mana kanchu; bueyespa kallpanwanrí cosechaqa ashkha. 5Cheqa testigoqa mana llullakunchu; llulla testigorí llullallata parlan. 6Alqochakoj runaqa yachayta mask'an, manataj tarinchu; yachayniyoj runarí imatapis yachaqakullan. 7Wampu runamanta t'aqakuy, imaraykuchus paypa siminmantaqa mana ima yachaytapis jap'iwajchu. 8Yachayniyoj runaqa yachayninnejta reparan imaynatachus kawsananta; wampu runarí wampu kaynillanwantaj ch'awkiyachikun. 9Wampusqa juchamanta asikunku, cheqan runaspa ukhunkupirí allin sonqo tiyan. 10Runaqa sonqompa llakiykunanta rejsin, manataj mana rejsisqanmanqa kusiyninta sut'inchanchu. 11Sajra runaspa wasinkoqa urmachisqa kanqa, cheqan runaspa ch'ujllankurí sayallanqapuni. 12Runapajqa uj ñan tiyan, mayqentachus yuyan allin kasqanta, chay ñampa tukukuynimpirí wañuylla tiyan. 13Runaqa asishaspapis, sonqonta nanachikuyta atin; kusikuypis llakiyman tukuyta atin. 14Cheqan ñanmanta t'aqakoj runaqa imaynatachus purisqanwan amichikun; allin runarí ruwasqasninwan kusikonqa. 15Uj wampu runaqa pejpa nisqantapis jap'ikullan; yuyayniyoj runarí allintaraj qhawakun maynintachus rinanta. 16Yachayniyojqa sajra kajta manchachikun, chaymantataj t'aqakun; wampurí may kasqanta yuyakuspa, ni imamanta dakunchu. 17Usqhayllata phiñarparikojqa ima sonseratapis ruwarparillan, sajra runataj chejnisqa kanqa. 18Mana yuyayniyojkunaj herenciankoqa wampu kaymin; yuyayniyojkunarí yachaywan pilluchasqa kanqanku. 19Sajra runasqa allin runasman k'umuykonqanku; Diosta mana kasoj runaspis cheqan runaj wasin punkupi k'umuykullanqankutaj. 20Wajcha runataqa kawsaqesnimpis chejninku, qhapaj runatarí tukuy munakunku. 21Pichus runa masinta pisipaj qhawajqa juchallikun; wajchasta khuyajrí kusikuyniyojmin. 22Sajra ruwayta wakichejqa pantan, allin kajta ruwajkunatajrí cheqan kajta, khuyakuytataj tarenqanku. 23Tukuy sonqo trabajasqamantaqa ashkhata ganakunchej; parlallanchej imatapis chayrí, wajchayaylla jamun. 24Yachayniyoj runaj qhapaj kaynenqa paypaj pillu jina; wampu runaj wampuykachasqanrí qhasi manakajlla. 25Mana llullakoj testigoqa wajkunaj kawsaynintapis libran; llulla testigorí manakajta parlan. 26Tata Diosta manchachikojpajqa mana iskayrayay kanchu. Wawasnimpis chaypi sumaj waqaychasqa kanqanku. 27Tata Diosta manchachikoyqa kawsaypa juturin, wañuypa tojllanmantataj runata orqhon. 28Reypa jatun kaynenqa ashkha runasniyoj kasqampi yachakun; pisi runasniyojlla kajrí mana imapaj valenchu. 29Pichus mana usqhayta phiñarparikojqa jatun yuyayniyoj. Pichus usqhayta phiñarparikojrí tukuyman rikuchin wampu kasqanta. 30K'acha sonqo kayqa runaj cuerpompaj kawsayta apamun; envidiakuytajrí tullu phunuyta apamun. 31Wajcha runata ñak'arichejqa ruwajnin Diosta pisipaj qhawan. Wajcha runata khuyajrí ruwajnin Diosta jatunchan. 32Juchasapaqa sajra ruwasqallampitaj urman; allin runarí wañuspapis suyakuyniyojraj. 33Allin yuyayniyojpa sonqompi yachayqa kashan; wampu runaspa chawpinkupirí, chayqa mana yachakullampischu. 34Cheqan kawsayqa uj nacionta pataman oqharin; juchapi kawsayrí chay nacionta p'enqaypi qhawachin. 35Sumaj yuyayniyoj kamacheqa reyninwan munachikun; mana allin kaj kamachirí phiñapayachikuyllata tarin.


text:
Muhammad Ali
Cassius Marcellus Clay Jr. icha Muhammad Ali sutipaq runaqa (* 17 ñiqin qhulla puquy killapi 1942 watapi paqarisqa Louisville llaqtapi - ), Hukllachasqa Amirika Suyukunapas Kurkukallpanchaq. Mamallaqtapura kampiun.
Tayta: Cassius Marcellus Clay, Mama: Odessa Grady.
Suñaykuna[llamk'apuy | pukyuta llamk'apuy]
- 1 Qori Medalla - Ulimpiku pukllaykuna 1960 Roma.
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqapi suyukunata uyarinakunatapas tarinki kaymantam: Muhammad Ali.
- Commons nisqaqa multimidya kapuyninkunayuqmi kay hawa: Muhammad Ali.


text: 1Chaymanta Jesuspi kriyiq masiyllapata dijarna rirayllapa yaku karrupi uk pwiblu Cos shutiqman. Chaymanta allaqninqa, rirayllapa Rodas pwibluman. Chaymantami rirayllapa Pa'tara pwiblumanpis. 2Chay Patarapimi, tarirayllapa uk yaku karruta. Chayqami riyaran uk pwiblu Fenicia shutiqman. Chaymi, chayman iqar rirayllapa wakmanqa. 3Chayna chay yakupa ananta riqnuqa, rikarayllapa yakupa ch'aypinlapi uk pwiblu Chipre shutiqta. Chay pwiblumi, ichuqlawniyllapapi karan. Chayta pasarmi rirayllapa uk prubinsya Siria shutiqkaman. Piru chay yaku karrumanta kargakunata chay Tiro pwiblupi ishkichinanpaq katinmi, nuqakunapis chay yaku karrumanta ishkir chay pwiblumanqa yaykurayllaparaq. 4Chayman yaykurqa, Jesuspi kriyiqkunata tarir chaypi paykunawan kidarayllapa syiti diyata. Piru paykunatami, Dyuspa Santu Ispiritun willasha katin, Pablutaqa willaranllapa ama rinanpaqchu Jerusalenmanqa. 5Chaynu niyatinllapamapis, syiti diya pasatinnaqa Pabluwan rirayllapana. Chayna tukuy runakuna, warmikuna wamrituntin ima yapamaranllapa pwiblumanta lluqshinayllapakaman. Chaymi, mar yakupa manyanlapi qunqurikur Dyusman mañakurayllapa. 6Chaymanta dispidikur yaku karruman iqatiyllapanaqa, paykunapis tikrakaranllapa wasinllapamanna. 7Chaynu Tiro pwiblumanta rirmi, Tolemaida pwibluman ch'arayllapa. Chayman ch'armi, Jesuspi kriyiq masiyllapata tarir saludarayllapa. Chayna chaypi kidarayllapa paykunawanqa uk diyataraq. 8Chaymanta allaqnin chay pwiblumanta rirqa, ch'arayllapa Cesarea pwibluman. Chayman ch'arnaqa, rirayllapa kriyiq masiyllapa Felipipa wasinman samaq. Paymi apustulkunapa syiti akrashanmanta uknin kaq. Paymi mana kriyiqkunata intrachiq Jesuspi kriyir washakananllapapaq. 9Kay Felipipami, kwatru shipash wamrankuna mana runayjunchu kaq. Paykunaqami Dyuspaq rimaqninkuna karanllapa. 10Chayna, chay paykunapa wasinpi ayka diyatana kayatiyllapaqa, Judea pwiblumanta Dyuspaq rimaqnin uk runa Agabo shutiq ch'aran. 11Paymi, Pablo wach'kakushan wach'kunta lluqshichir ch'akinta, makinta watakur niran: --Dyuspa Santu Ispiritunmi nin, Jerusalenpiqa Israel runakunaqashi kay wach'kupa amuntaqa, kaynu watar uklawmanta jwira kaq runakunata quyanqa nir. 12Chayta uyarmi, nuqakuna, chaynulla Cesarea pwiblumanta kaqkunapis, Pablutaqa rugarayllapa ama Jerusalenmanqa rinanpaq. 13Piru Pabluqa nimaranllapa: --¿Imapaqtaq waqankillapa? Kusataraq llakichimankillapa. Nuqaqami listuna kani mana watakanaylapaqchu. Ashwanmi Amitunchik Jesucristurayku Jerusalenpi wanuypaq karmapis, wanushaq. 14Chayna mana imanupis kidanatinmi, mana imatapis willarllapanachu, "Amitunchik Jesu's munashanmi kanqa" nirayllapa. 15Chaymantaqa nuqakunapis alli kamkachikur imanaqa, rirayllapana Jerusalenmanqa. 16Pullayllapaqami Cesarea pwiblumanta ayka kriyiq masiyllapakuna riranllapa. Paykunami apamaranllapa Chiprimanta uk runa Mnaso'n shutiqpa wasinman. Chaymi payqa Jesuspi unaymanta-pacha kriyiq kar samachimaranllapa. 17Chayna, Jerusale'n pwibluman ch'atiyllapaqa, Jesuspi kriyiqkunaqa kusa aligrila samachimaranllapa. 18Chaymanta allaqninqa, Pabluwan nuqakunaqa rirayllapa chay punta yach'achiqninllapa Santiaguta watukuq. Chayman ch'atiyllapaqa chaypi kasha karanllapa tukuy kriyiqkunata rikar yach'achiqninkuna ima. 19Chaymi, Pabluqa tukuyninta saludar manyaqmanta parlaq qallariran, Tayta Dyus pudirninwan yanapatin chay jwira mana Israel runakunawan rurashanta ima. 20Chaynu parlatinmi, Dyusta kusata alabaranllapa. Chayna, Pablutaqa niranllapa: "Allitami ninki kriyiq masiy. Qam rikashaykinumi tukuy Israel runakunamanta, Jesucristupi kusala achkana kriyinllapa. Piru ninllapami Moise's mantakushanllatashi rurashaqllapa nir. 21Chaynulla nishapismi, qamshi Israel runakuna uklaw pachakunapi taqtaqa ninki: 'Moise's mantakushantaqa ama kasunkichu' nir. Chaynullashi ninkipis: 'Chay siñal kustumrita, chay wakin kustumrikillapatapis ama kasunkillapachu' nir. 22¿Imanutaq tukushaqllapa? Chaqa runakunaqami yach'anqallapa qam kaypi kanki nir. 23Kaytami ruranaykipaq allin kanqa: Kay nuqakunamantami kan kwatru runakuna. Paykunami kumpliyanqallapa Dyusta arnishanllapataqa. 24Paykunawan pulla rir, rurayllapa chay paqakuna kustumritaqa. Chaymanta, chay gastashanllapata pagray, paykunapis aqchanta rutunanllapapaq. Chaynuqami tukuy yach'anqallapa qampaqqa 'Yanqalla rimapakuyashanchikllapa' nir. Ashwan nishunqallapa 'Payqa Moise's mantakushantaqa chiqapta kasun' nir. 25"Piru chay jwira mana Israel runakuna kriyiqkunatami, mana kay nuqakuna rurani chaytaraq ruray ima ninillapachu. Ashwan kaykunalata rurananpaq iskribir willasha kanillapa kaynu nir: 'Ama mikuyllapachu runakuna rurashan yanqa dyuskunapaq ufrindata ch'urashanllapakunata. Chaynulla ama mikuyllapapischu animalpa yawarninta, animal ratar, manaqa ch'uqar wanushapa aychantapis. Chaynulla runa kar, manaqa warmi karpis, ama ukwan ukwanqa pununkillapachu' nir". 26Chaynu willatinllapami, allaqmantaqa Pabluqa chay kwatru runakunawan riran, chay paqakuna kustumritaqa pulla rurananllapapaq. Chaymanta chay kustumrita rurar tukchinanllapapaqnaqa, Pabluqa Dyusta aduranan wasiman rir yaykur, willaran ima diyami chay ufrinditanllapata ch'urayanqallapa nir. 27Chayna chay willashan syiti diya kumplikayatinnaqa, Asiamanta shamuq Israel runakunaqa, Dyusta aduranan wasipi Pablutaqa rikaranllapa. Chaymi runakunata willatin, kusa ukmanta piñakur, Pabluta kuntrar ayparanllapa. 28Chaynu ayparllapami, kusa jwirtita kaynu niranllapa: "Israel pwibluymanta kaq runakuna, ¡yanapamayllapa! Kay runami, tukuy pachapi runakunata yach'achir purin. Chaynuqami nuqanchikkunata, Moise's mantakushanta, chaynulla Dyusta adurananchikllapa wasimatapis kuntrar purin. Chaynu kuntramayarninchikllapamapis, ashwan kananqa Dyuspa kusa allin adurana wasimanpis, apamusha yanqa jwira mana kriyiq runakunata. Chayta rurarmi mana allintachu rurayan" nir. 29Chaynuqami niyaqllapa, Tro'fimo shutiq runawan pulla pwiblupi puriqta rikashanllaparayku. Chay Trofimuqami Efesumanta, mana Israel runachu kaq. Chaymi yarpuqllapa, Pabluqa chay Trofimutapis apamusha kanqa Dyusta adurananllapa wasiman nir. 30Chaymi chay pwiblumanta tukuyla runakuna kusala ukmanta piñakur, kallpar rir ch'aranllapa Dyusta adurananllapa wasimanqa. Chaymantami Pablutaqa aypar aysach'akur urqumur, punkukunamatapis chay kutilla kirparanllapa. 31Chaynumi Pabluta limpu wanuchinanllapapaqna katinqa, Romamanta suldadukunapa mantaqninta kunachiranllapa, kay pwiblumanta runakuna kusa ukmanta tukuq qallarishallapa nir. 32Chaymi payqa suldadunkunata, suldadukunapa mantaqninkunata ima tantar, kallpar riranllapa chay runakuna kayashanmanqa. Chayna paykunata rikarqa, Pablutaqa dijaranllapana chay qischayashanllapamantaqa. 33Chaymi chay suldadukunapa mantaqninqa qimikar, Pabluta aypar kach'akuran alli watananllapapaq ishkay kadinakunawan. Chaymanta chay runakunataqa tapuran: "¿Pitaq payqa, imatataq rurasha?" nir. 34Chaynu taputinllapami wakinqa ukmanta niyaq. Nataq ukkunaqami ukmanta niyaqllapa, mana chayllatachu. Chayraykumi mana imapaq rimayanllapa nirpis intrakaranchu. Chaymi, kach'akuran kwartilman apananllapapaq Pablutaqa. 35Chaymanta chay kwartilman ch'arnaqa, alsar Pablutaqa ruriman yaykuchiq qallariranllapa, chay achka runakuna qillakachir ikinta riyashanllaparayku. 36Chaqa tukuy runakunamiri ikinta riyaranllapa, kusa jwirtita kaynu nir: "¡Wanuchiyllapa!" 37Chaymanta, chay kwartilman itananllapapaqna katinqa, Pabluqa kaynu nir tapuran chay mantakuqtaqa: --¿Qamwanchu uk ratituta parlayta puytini? nir. Chaymi, chay mantakuqqa niran: --¿Griego rimaytachu yach'anki? 38¿Manachu qamqa kayanki kanqa Egiptumanta runa uk kuti kusata tukuq qallarir, chunllaq lugarman kwatru mil wanuchikuq runakunawan riran chay? nir. 39Chaymi, Pabluqa niran: --Manami. Nuqaqami Israel runa kani, Ciliciapa pwiblun Tarsumanta. Chay pwiblumi kusala riqsikasha pwiblu. Piru uk ratituta yaray, tukuy runakunawan parlanaypaq. 40Chaymi, chay suldadukunapa mantaqninqa uk ratituta dijaran rimananpaq. Chaynu dijatinqa Pabluqa chay iqayashanllapalapi shar, makinlawan runakunata willar uyarachirqa, hebreo rimaypi kaynu nir willaran chay runakunataqa.


text: 1Amitaipa churin Jonasmanmi Señor Diosqa rimaykurqan: 2Phaway riy hatun Nínive llaqtata, hinaspa chay llaqta contra kunkayoqta willamuy, sinchi mana chanin ruwasqankunan ñoqaman chayamun, nispa. 3Jonastaq ichaqa Señor Diospa qayllanmanta Tarsisman ayqekunanpaq puririrqan, Jope llaqtaman uraykuspantaq Tarsisman riq barcota tarirqan. Pasajenta pagaspataq chayman riqkunawan barcoman haykurqan, Señor Diospa qayllanmanta karunchakunanpaq. 4Señor Diosmi ichaqa lamar-qochapi sinchita wayrachimurqan, sinchitapunin phoqchiqerqan, chaymi barcopas yaqaña p'akikapusharqan. 5Barco purichiqkunataq maytapuni mancharikurqanku, hinan diosninkuta sapanka waqyakurqanku. Chaymi barco qasichinapaq tukuy imaymanata lamar-qochaman wikch'uykurqanku. Chaykamataq Jonasqa barco ukhuman haykuspa chaypi misk'ita puñusharqan. 6Hinan barcopi kamachikuqqa Jonasman qayllaykuspa nirqan: –¿Imaynataq puñukushankiri? ¡Hatariy, diosniykimanta waqyakuy! Ichapaschá pay khuyapayawasunman, manataq wañusunmanchu, nispa. 7Chaykamataq barco purichiqkunaqa ninakurqanku: –Sorteasun, piqpa huchanmantachus kay mana allinpi rikukusqanchista yachananchispaq, nispa. Sorteasqankutaq Jonasman chayarqan. 8Hinan paykunaqa Jonasta tapurqanku: –Chay hinaqa, willawayku imanaqtinchus kay mana allinpi rikukusqanchista. ¿Imamantaq hamushanki? ¿Maymantataq hamushanki? ¿May suyumantan kanki? ¿May llaqtayoqtaq kanki? nispa. 9Jonastaq kutichirqan: –Hebreo runan kani, Señor Diostan yupaychani, paymi lamar-qochata hallp'a pachata kamaqqa. Paymi Hanaq Pacha Diosqa, nispa. 10Jonasqa willallarqantaqmi Señor Diospa qayllanmanta ayqekushasqanta, paykunataq chayta yachaspa sinchita mancharikurqanku. Hinaspan tapuykurqanku: –¿Imaraykutaq chayta ruwarqanki? nispa. 11Lamar-qocha aswan-aswanta phiñakuqtintaq, paytaqa tapuykullarqankutaq: –¿Imanasqaykikutaq lamar-qochaq phiñakuynin thaninanpaq? nispa. 12Jonastaq kutichirqan: –Hap'ispa lamar-qochaman wikch'uykuwaychis, chaymi lamar-qochaqa thanipusunkichis. Ñoqaqa yachanin huchay hawa kay sinchi wayra wayramusqanta, nispa. 13Chaypas chay runakunaqa barcota hallp'a pataman chayachiyta munaspan tukuy kallpawan lloqenawan qachirqanku, ichaqa manan atirqankuchu, lamar-qocha paykunapaq aswan-aswanta phiñakuqtin. 14Chaymi Señor Diosmanta waqyakuspa nirqanku: –¡Señor Dios, ama kay runa hawa wañuchiwaykuchu, manataqchus huchallikun chayqa wañusqanmanta ama huchachawaykuchu, Señor Dios, qanqa maychus munayniykiman hina ruwaqmi kanki! nispa. 15Hinaspan Jonasta hap'ispa lamar-qochaman wikch'uykurqanku, chaymi lamar-qochaqa manaña phiñakapurqanchu. 16Hinan chay runakunaqa Señor Diosta anchatapuni manchakurqanku, hinaspan Señor Diosman sacrificiota haywarqanku, prometekurqanku ima. 17Señor Diostaq hatunkaray challwata wakichirqan Jonasta millp'uykunanpaq, hinan Jonasqa kinsa p'unchay, kinsa tuta challwaq wiksanpi kasharqan.